En l'inici de la legislatura actual, mitjançant el Decret 56/2013, de 22 de gener, de reestructuració del Departament de Salut, es va efectuar una primera distribució de competències en l'estructura departamental reservada a alts càrrecs.
Mitjançant el present Decret es clou el procés endegat aleshores, amb la regulació de tota l'estructura orgànica del Departament, un cop s'han produït les modificacions normatives reservades a la llei que han possibilitat, en compliment de l'objectiu del Govern de racionalització i simplificació del sector públic de l'Administració de la Generalitat, un procés de reintegració de funcions –i dels mitjans i recursos associats– que eren exercides per diversos ens instrumentals adscrits al Departament de Salut.
Així, mitjançant la Llei 2/2014, de 27 de gener, de mesures fiscals, administratives, financeres i del sector públic, s'ha procedit a extingir la personalitat jurídica de l'Agència de Salut Pública de Catalunya i de l'Institut Català d'Avaluacions Mèdiques i Sanitàries, i a atribuir a l'estructura del Departament de Salut que determini el Govern els objectius i les funcions assignades als ens suprimits, així com a integrar al Departament el personal dels dos ens i el pressupost respectiu.
La mateixa Llei ha situat en l'estructura departamental l'àmbit de responsabilitats que tenia atribuïdes l'Agència de Qualitat i Avaluació Sanitàries de Catalunya en matèria de professions sanitàries, provinents de l'extingit Institut d'Estudis de la Salut.
En conseqüència, amb aquest Decret es configura un nou model orgànic de la Secretaria de Salut Pública, que assumeix, a més de les funcions de definició i planificació de les polítiques i estratègies de salut pública i el lideratge de les actuacions interdepartamentals en aquesta matèria, les funcions executives que tenia atribuïdes l'Agència de Salut Pública de Catalunya, així com les funcions en matèria d'avaluacions mèdiques que exercia l'Institut Català d'Avaluacions Mèdiques i Sanitàries.
En canvi, les funcions i els òrgans d'inspecció sanitària que la Llei 11/2011, de 29 de desembre, de reestructuració del sector públic per a agilitar l'activitat administrativa, havia desprès del Departament de Salut per atribuir-les a l'Institut Català d'Avaluacions Mèdiques i Sanitàries s'adscriuen a la Direcció General d'Ordenació i Regulació Sanitàries.
Les funcions executives en matèria de professions sanitàries s'atribueixen a la Direcció General de Planificació i Recerca en Salut, que es dota de l'estructura corresponent.
Així mateix, es desenvolupa l'estructura de la Secretaria de Participació Social i Local en Salut, la qual assumeix funcions en relació amb els òrgans de participació local i ciutadana en el sistema sanitari públic regulats al nou article 10 bis addicionat a la Llei 15/1990, de 9 de juliol, d'ordenació sanitària de Catalunya, per la Llei 2/2014, del 27 de gener, de mesures fiscals, administratives, financeres i del sector públic.
El reforçament de l'estructura departamental es completa amb una estructura única i integrada de la Direcció de Serveis, com a òrgan gestor dels serveis comuns del Departament, capaç de fer front, amb suficiència de mitjans, als efectes derivats de la internalització d'unes funcions que fins ara es trobaven disperses en diferents organismes suprimits.
Finalment, en ús de la facultat atorgada al Govern en la disposició addicional setzena de la Llei 15/1990, de 9 de juliol, d'ordenació sanitària de Catalunya, introduïda per la Llei 11/2011, de 29 de desembre, de reestructuració del sector públic per a agilitar l'activitat administrativa, el Decret preveu que les funcions de representació del Departament de Salut en el territori siguin assumides per les persones titulars de les gerències de les regions sanitàries del Servei Català de la Salut i se suprimeixen els serveis territorials del Departament de Salut.
De conformitat amb l'article 23 de la Llei 13/2008, del 5 de novembre, de la presidència de la Generalitat i del Govern, el títol IV de la Llei 26/2010, del 3 d'agost, de règim jurídic i de procediment de les administracions públiques de Catalunya, la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, la disposició addicional setzena de la Llei 15/1990, de 9 de juliol, d'ordenació sanitària de Catalunya, i els articles 163 i 164 de la Llei 2/2014, de 27 de gener, de mesures fiscals, administratives, financeres i del sector públic;
A proposta del titular del Departament de Salut, d'acord amb el dictamen de la Comissió Jurídica Assessora, i d'acord amb el Govern,
El Departament de Salut, sota la direcció del conseller o consellera, s'estructura en els òrgans següents:
b) La Secretaria de Participació Social i Local en Salut.
d) La Direcció General de Planificació i Recerca en Salut.
e) La Direcció General d'Ordenació i Regulació Sanitàries.
S'adscriuen al Departament de Salut les entitats següents:
a) El Servei Català de la Salut.
b) L'Agència de Qualitat i Avaluació Sanitàries de Catalunya.
El conseller o consellera de Salut té com a òrgans d'assistència i suport el Consell de Direcció i el Gabinet del Conseller o Consellera
El Consell de Direcció té com a funció assistir el conseller o consellera en les funcions de direcció estratègica, coordinació general, execució de les polítiques i seguiment de l'activitat del Departament.
El Consell de Direcció el presideix el conseller o consellera i el componen les persones titulars dels òrgans directius amb rang orgànic de secretari o secretària general i de director o directora general del Departament, i les persones titulars de la Direcció del Servei Català de la Salut, la Direcció de l'Agència d'Avaluació i Qualitat Sanitàries de Catalunya i del Gabinet del Conseller o Consellera.
Tanmateix, a proposta dels membres del Consell de Direcció i en funció dels temes tractats, la presidència del Consell de Direcció pot convocar-hi altres persones.
Al Gabinet del Conseller o Consellera li corresponen les funcions següents:
a) Donar suport i assistència al conseller o consellera en les seves activitats.
b) Dur a terme la coordinació i l'elaboració d'informes i estudis tècnics de suport a la presa de decisions quan així sigui requerit pel conseller o consellera.
c) Coordinar les unitats que en depenen.
d) Qualsevol altra funció que li encomani el conseller o consellera.
Del Gabinet del Conseller o Consellera en depenen les unitats següents:
a) Fer el seguiment i preparar la informació necessària per donar resposta a les iniciatives del Parlament de Catalunya, del Congrés de Diputats i del Senat i als informes sol·licitats pel Síndic de Greuges.
b) Fer el seguiment de l'activitat parlamentària de les altres institucions estatals i en tots els assumptes que interessin el Departament de Salut.
d) Fer l'assessorament i el desenvolupament tècnic dels continguts de les intervencions i comunicacions requerides pel cap o la cap del Gabinet del Conseller o Consellera i per la persona titular del Departament.
e) Qualsevol altra funció de naturalesa anàloga que li sigui encomanada expressament.
L'Oficina de la Secretaria del Conseller o Consellera té les funcions següents:
a) Coordinar i realitzar les tasques administratives de suport al conseller o consellera.
b) Assistir el conseller o consellera en l'organització de la seva agenda d'activitats.
a) Proposar la política de comunicació interna i externa del Departament.
b) Coordinar la política de comunicació interna i externa del Departament amb els proveïdors del sistema públic de salut i els diversos òrgans del Departament.
c) Donar suport i assistir la persona titular del Departament en l'exercici de les seves funcions en matèria de mitjans de comunicació.
d) Coordinar les relacions dels diversos òrgans del Departament amb els mitjans de comunicació.
e) Fer l'anàlisi, la difusió interna i la repercussió del contingut informatiu dels diferents mitjans de comunicació.
f) Transmetre notes de premsa i comunicats i preparar entrevistes, reportatges i rodes de premsa.
g) Coordinar l'elaboració i execució dels instruments de comunicació, inclòs el Pla de publicacions del Departament, i elaborar els informes que se li encarreguin sobre aquest àmbit d'actuació.
h) Supervisar les actuacions del Departament en matèria d'identitat visual i disseny gràfic, publicitat, informació i difusió.
i) Qualsevol altra funció de naturalesa anàloga que li sigui encomanada expressament.
c) Assessorar i assistir, en matèria de protocol, el conseller o consellera.
Les persones titulars de les unitats previstes en aquest article són personal eventual, d'acord amb el Decret 2/2005, d'11 de gener, sobre el règim jurídic del personal eventual de l'Administració de la Generalitat de Catalunya.
La persona titular de la Secretaria General exerceix les funcions que li atribueix la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, les altres que li assigni la resta de la normativa vigent i les encomanades per delegació del conseller o consellera del Departament.
En especial, li corresponen la coordinació de la planificació estratègica i de la gestió de les polítiques públiques en l'àmbit de la salut i el seu impacte en l'elaboració del pressupost del Departament, així com les relacions amb el sector empresarial de l'àmbit sanitari.
De la Secretaria General en depenen els òrgans i les àrees següents:
b) L'Àrea de Relacions Internacionals i Cooperació.
El coordinador o coordinadora general de les Tecnologies de la Informació i la Comunicació del Sistema de Salut, que regula l'Ordre SLT/123/2014, d'11 d'abril, per la qual es crea la Comissió Departamental de Coordinació de les Tecnologies de la informació i la Comunicació del Sistema de Salut, depèn funcionalment, en l'exercici de les seves funcions, del secretari o secretària general.
De conformitat amb el que s'estableix a l'Ordre esmentada, l'assignació i el desenvolupament d'aquestes funcions no suposa l'accés a un nou lloc de treball.
A la Direcció de Serveis li corresponen les funcions següents:
a) Dirigir l'administració, el règim interior i la gestió de les unitats del Departament, i coordinar els serveis que porten a terme els organismes que en depenen.
b) Dirigir i impulsar projectes i accions encaminats a la integració, rendibilització i optimització de les actuacions de les diferents unitats del Departament i dels organismes que en depenen, i a la millora de la qualitat i l'avaluació de l'organització.
c) Dirigir les polítiques de recursos humans i organitzatives de les unitats del Departament i dels organismes que hi són adscrits i coordinar-les.
d) Dirigir la política de formació del personal del Departament.
e) Coordinar la confecció de l'avantprojecte de llei de pressupostos corresponent al Departament de Salut, en col·laboració amb els altres òrgans del Departament i dels organismes que en depenen.
f) Dirigir i supervisar la gestió econòmica i pressupostària, la comptabilitat i la contractació administrativa del Departament.
g) Dirigir la política preventiva conjunta del Departament, del Servei Català de la Salut i de les entitats que, si escau, s'hi adhereixin en matèria de riscos laborals.
h) Dirigir i supervisar la racionalització de processos, circuits i documentació administrativa i proposar les adaptacions necessàries de les tecnologies de la informació i la comunicació (TIC), en col·laboració amb l'Àrea de Tecnologies de la Informació i les Comunicacions.
i) Dirigir els projectes adreçats a la implantació de l'administració electrònica i a la modernització de l'organització del Departament en coordinació amb l'Àrea de Tecnologies de la Informació i les Comunicacions.
j) Donar suport a la definició de projectes de millora i modernització dels sistemes d'informació, identificar i avaluar les necessitats informàtiques i de telecomunicacions, i definir-ne la planificació i el seguiment pressupostari en l'àmbit del Departament, en coordinació amb les polítiques corporatives sobre les TIC i d'acord amb les directrius que determini l'Agència de Qualitat i Avaluació Sanitàries de Catalunya.
k) Dirigir l'estratègia relativa als fons i recursos d'informació bibliogràfics comuns a tot el sistema sanitari públic que hi garanteixi l'intercanvi de coneixement i millori la qualitat de les tasques docents, investigadores, de recerca, assistencials i de gestió sanitària dels professionals al servei del sistema de salut de Catalunya.
l) Dirigir la política de planificació lingüística del Departament.
m) Informar sobre l'establiment dels serveis mínims dels centres sanitaris públics, per garantir a la població la prestació dels serveis assistencials necessaris, analitzar les repercussions de les vagues i fer-ne el seguiment.
n) Aquelles altres funcions que li delegui el secretari o la secretària general del Departament.
La Direcció de Serveis s'estructura en els òrgans següents:
b) La Subdirecció General d'Organització i Serveis.
c) La Subdirecció General de Recursos Econòmics i Contractació.
Subdirecció General de Recursos Humans i Salut Laboral
A la Subdirecció General de Recursos Humans i Salut Laboral li corresponen les funcions següents:
c) Impulsar i coordinar la formació i la detecció de necessitats formatives del personal del Departament.
f) Planificar les necessitats de recursos humans del Departament i proposar mesures de dimensionament de les plantilles que permetin una assignació eficient dels recursos disponibles.
g) Coordinar la interlocució amb els agents socials i organitzacions sindicals dins l'àmbit departamental, així com analitzar, planificar i avaluar l'impacte de les mesures i actuacions que resultin necessàries per a la implantació d'acords i millores en l'àmbit de les relacions laborals.
h) Mantenir les relacions i la coordinació tècnica amb els òrgans de l'Administració competents en matèria de recursos humans, relacions laborals i prevenció de riscos laborals.
i) Impulsar l'avaluació dels riscos existents i supervisar les activitats de vigilància i control quant a seguretat i salut dels treballadors del Departament i de les entitats mancomunades en l'àmbit de la prevenció de riscos laborals, i la programació i execució de l'acció preventiva corresponent, així com promoure activitats de formació, informació, recerca i divulgació en matèria de prevenció de riscos.
j) Supervisar l'elaboració de propostes de resolució dels recursos i les reclamacions que, en matèria de recursos humans, es formulin al Departament, així com coordinar els expedients d'incompatibilitats i supervisar la tramitació dels expedients disciplinaris.
k) Dirigir i supervisar l'elaboració d'estudis, informes, propostes de millora i criteris tècnics d'aplicació de la normativa i, en general, l'assessorament jurídic en matèria de règim jurídic del personal del Departament i les entitats adscrites.
La Subdirecció General de Recursos Humans i Salut Laboral s'estructura en els òrgans següents:
b) El Servei de Planificació i Retribucions.
c) El Servei de Règim Jurídic del Personal.
Al Servei de Gestió de Recursos Humans li corresponen les funcions següents:
a) Dirigir les activitats de gestió i administració del personal del Departament.
b) Coordinar i controlar la tramitació dels expedients de situacions administratives, reconeixement de serveis prestats, venciment de triennis, vacances, permisos, llicències i altres incidències del personal sanitari i no sanitari del Departament.
c) Supervisar la gestió del registre de personal, emetre certificats i custodiar els expedients personals.
d) Coordinar, en l'àmbit del Departament, la selecció del personal i la provisió de llocs de treball.
e) Planificar la formació del personal, detectar les necessitats formatives de les diferents unitats, i supervisar i coordinar la realització de cursos.
f) Elaborar i estudiar les propostes de valoració i classificació de llocs de treball, coordinar l'elaboració dels manuals d'organització i gestionar la modificació dels llocs de treball del Departament.
g) Assessorar, donar suport tècnic i coordinar les actuacions en matèria de recursos humans de les unitats del Departament i els organismes que en depenen.
h) Donar suport a la Subdirecció General en les relacions amb les organitzacions sindicals del personal.
i) Fer el seguiment de la negociació laboral en la qual participi el Departament i l'aplicació dels convenis subscrits, sense perjudici de les funcions corresponents a l'òrgan competent en matèria de funció pública.
El Servei de Gestió de Recursos Humans s'estructura en els òrgans següents:
a) La Secció de Gestió i Administració del Personal.
Secció de Gestió i Administració del Personal
A la Secció de Gestió i Administració del Personal li corresponen les funcions següents:
a) Tramitar i gestionar els assumptes relatius al personal del Departament.
b) Tramitar els expedients referents a les situacions administratives.
c) Tramitar els permisos, llicències, certificacions, reconeixements de serveis previs i altres incidències del personal del Departament.
d) Supervisar el sistema de control horari i d'elaboració de les targetes d'identificació.
e) Gestionar la provisió de llocs de treball de funcionaris, així com també del personal laboral.
f) Dur a terme la tramitació, la descripció i la valoració de llocs de treball, així com la gestió de la relació de llocs de treball i el manual d'organització.
g) Implementar mesures de racionalització i redistribució d'efectius.
A la Secció de Formació li corresponen les funcions següents:
a) Impulsar, coordinar i supervisar el procés de detecció de necessitats formatives del Departament.
b) Assessorar les unitats, tant dels serveis centrals com del territori, respecte a les necessitats de formació tenint en compte els continguts funcionals dels llocs de treball i les competències necessàries per desenvolupar-los.
c) Dissenyar, programar, coordinar i avaluar el Pla de formació del personal del Departament, tenint en compte les necessitats detectades i les disponibilitats pressupostàries.
d) Proposar experiències formatives innovadores que tinguin un impacte positiu en la qualitat del servei i en el desenvolupament professional de les persones, així com analitzar i avaluar les aportacions de les comunitats de pràctica virtuals perquè reverteixin en benefici de les activitats formatives i del servei encomanat.
e) Mantenir el registre informàtic dels cursos realitzats pel personal del Departament.
f) Establir els indicadors d'avaluació i control de la gestió de la formació i realitzar el seguiment i control dels resultats.
Servei de Planificació i Retribucions
Al Servei de Planificació i Retribucions li corresponen les funcions següents:
a) Coordinar i controlar l'elaboració de les nòmines del personal, els règims de previsió de la Seguretat Social i l'execució econòmica de les sentències i retencions judicials.
b) Elaborar el capítol I de l'avantprojecte de pressupost i efectuar el control de la despesa corresponent.
c) Realitzar estudis, plans i propostes d'ajust de les plantilles de llocs de treball disponibles en relació amb les necessitats efectives.
d) Donar suport a les unitats del Departament en la identificació de les necessitats, la definició de les funcions i els perfils competencials dels llocs de treball del personal, amb vista a l'assoliment dels objectius estratègics de l'organització.
e) Estudiar i analitzar polivalències entre els llocs de treball d'un mateix cos de tal manera que permetin la flexibilització i l'intercanvi d'efectius en períodes que les càrregues de treball així ho requereixin.
f) Efectuar els estudis dels costos d'estructures del Departament.
g) Elaborar informes i estudis econòmics en matèria retributiva.
El Servei de Planificació i Retribucions s'estructura en la Secció de Nòmina i Seguretat Social.
Secció de Nòmina i Seguretat Social
A la Secció de Nòmina i Seguretat Social li corresponen les funcions següents:
a) Gestionar l'execució del capítol I del pressupost del Departament.
b) Gestionar i tramitar les nòmines del personal sanitari i no sanitari del Departament.
c) Gestionar i tramitar la Seguretat Social i les mutualitats del personal, així com gestionar les incapacitats i els accidents laborals i les incidències que se'n deriven.
d) Tramitar l'execució econòmica de les retencions judicials així com de les sentències, en col·laboració amb el Servei de Règim Jurídic del Personal.
e) Elaborar informes, estudis i propostes de millora en relació amb l'àmbit de les retribucions i el règim de previsió social del personal del Departament, especialment en relació amb les peculiaritats dels col·lectius de personal específics del Departament.
Servei de Règim Jurídic del Personal
Al Servei de Règim Jurídic del Personal li corresponen les funcions següents:
a) Instruir, emetre informe i, en el cas del personal sanitari, elaborar la proposta de resolució dels expedients d'incompatibilitats del personal del Departament de Salut i de les entitats del sector públic majoritari que hi estan vinculades, així com coordinar i assessorar en relació amb les declaracions de compatibilitat dels alts càrrecs.
b) Assessorar jurídicament i elaborar estudis, informes i propostes de millora sobre el règim jurídic del personal adscrit al Departament i a les entitats que en depenen.
c) Emetre informe dels projectes normatius que regulin aspectes del règim jurídic dels diferents tipus de personal adscrit al Departament, sens perjudici de l'informe preceptiu que correspon a l'Assessoria Jurídica, i donar suport jurídic a l'anàlisi, disseny i elaboració de propostes relacionades amb les polítiques de recursos humans del Departament.
d) Identificar noves necessitats i fer propostes de canvis normatius en l'àmbit dels recursos humans encaminats a l'assoliment dels objectius estratègics de l'organització, així com elaborar instruccions, circulars i criteris tècnics d'aplicació de la normativa en l'àmbit del règim jurídic del personal.
e) Elaborar els estudis, els informes i les propostes de resolució dels recursos i les reclamacions interposats contra els actes administratius adoptats en matèria de recursos humans del Departament, així com de les reclamacions prèvies a la via laboral.
f) Emetre informe i supervisar la tramitació dels expedients dels recursos contenciosos interposats en matèria de recursos humans.
g) Supervisar, emetre informe, assessorar i dirigir la tramitació dels expedients relatius al règim disciplinari del personal del Departament de Salut i de les entitats que en depenen.
Subdirecció General d'Organització i Serveis
A la Subdirecció General d'Organització i Serveis li corresponen les funcions següents:
a) Dirigir i coordinar les actuacions del Departament de Salut i dels organismes que en depenen en matèria d'organització, millora i racionalització de serveis i procediments i sistemes, i la seva avaluació.
b) Supervisar, impulsar i coordinar els projectes d'administració electrònica del Departament de Salut i dels organismes que en depenen, d'acord amb les polítiques de caràcter transversal impulsades per la Generalitat de Catalunya.
c) Coordinar les actuacions referents a organització, procediments i estructura, i assessorar els diferents òrgans del Departament en aquestes matèries.
d) Dirigir i coordinar els serveis generals i les activitats corresponents al règim intern del Departament, així com dur-ne a terme la coordinació en les entitats que en depenen.
e) Dirigir i fer el seguiment dels serveis d'atenció al públic i d'emmagatzematge, el Registre General i l'Arxiu Central.
f) Impulsar i supervisar la Biblioteca de Ciències de la Salut de Catalunya.
g) Impulsar i dirigir el desenvolupament de la Biblioteca Virtual del Sistema Sanitari Públic com a plataforma digital d'accés als fons bibliogràfics en matèria de salut.
h) Supervisar i impulsar l'aplicació de les directrius generals en matèria de planificació lingüística.
i) Garantir el compliment de la normativa en matèria lingüística i coordinar els plans de política lingüística i les actuacions per a la millora de la qualitat lingüística, així com donar suport a les unitats del Departament i ens que en depenen.
La Subdirecció General d'Organització i Serveis s'estructura en els òrgans següents:
b) El Servei de Serveis Generals.
c) La Biblioteca de Ciències de la Salut de Catalunya.
d) El Servei de Planificació Lingüística.
Al Servei d'Organització li corresponen les funcions següents:
b) Elaborar els estudis i l'anàlisi de les normes que vinculen un procés administratiu, així com coordinar i elaborar propostes de racionalització, simplificació i implementació de procediments, tràmits administratius i tècniques de gestió.
c) Estudiar i elaborar propostes d'implementació i de millora de la qualitat dels serveis.
d) Impulsar i desenvolupar les eines de gestió del coneixement, així com estudiar i elaborar els sistemes d'indicadors que permetin l'avaluació dels serveis i la presa de decisions.
e) Establir i posar en marxa mesures destinades a la millora de l'accés i de les relacions de la ciutadania amb el Departament, així com de les actuacions en matèria d'interoperabilitat i relacions interadministratives.
f) Elaborar i implementar el desenvolupament dels serveis electrònics adreçats a la ciutadania, les empreses i ens locals, i analitzar els requeriments tecnològics dels projectes d'administració electrònica.
g) Impulsar i coordinar les mesures organitzatives derivades de la implantació de les tecnologies de la informació i les comunicacions, en col·laboració amb l'Àrea de Tecnologies de la Informació i les Comunicacions.
h) Exercir la direcció tècnica de la implementació de l'administració electrònica, proposar les actuacions necessàries per a la producció i evolució dels serveis electrònics, i fer el seguiment de l'execució en coordinació amb l'Àrea de Tecnologies de la Informació i les Comunicacions.
i) Col·laborar en el disseny i la implementació de programes interdepartamentals dins del seu àmbit d'actuació.
Al Servei de Serveis Generals li corresponen les funcions següents:
a) Gestionar l'atenció al públic i organitzar i gestionar el Registre General i l'Arxiu Central.
b) Planificar les activitats relatives al règim interior dels edificis administratius del Departament.
c) Supervisar i coordinar les funcions que han de garantir la conservació ordinària, el manteniment dels béns immobles i la seguretat dels edificis administratius del Departament.
d) Impulsar, coordinar i supervisar les obres de condicionament i millora dels edificis i dependències i l'obra nova del Departament.
e) Coordinar i supervisar els serveis prestats per empreses externes en règim de contracte o concessió relacionats amb els serveis generals del Departament.
f) Supervisar l'execució de les contractacions en l'àmbit de la seva competència.
g) Impulsar actuacions de bones pràctiques ambientals en els diferents edificis del Departament, de manera que es fomenti l'estalvi mitjançant un ús racional dels recursos.
h) Supervisar l'emmagatzematge, el control d'existències i la distribució de les publicacions del Departament.
i) Gestionar i controlar els serveis de telefonia del Departament, en coordinació amb l'Àrea de Tecnologies de la Informació i les Comunicacions.
El Servei de Serveis Generals s'estructura en els òrgans següents:
a) La Secció de Règim Interior.
b) La Secció de Gestió de Serveis.
c) La Secció de Serveis Comuns.
A la Secció de Règim Interior li corresponen les funcions següents:
a) Coordinar els equips tècnics que intervenen en el manteniment i la seguretat de les instal·lacions del Departament.
b) Coordinar la utilització dels espais comuns del Departament (sales de reunions i aules) i dels mitjans tècnics d'àudio i de vídeo.
c) Gestionar l'emmagatzematge i el control d'existències i la distribució de les publicacions del Departament.
d) Gestionar les actuacions en matèria de bones pràctiques ambientals en els diferents edificis del Departament.
e) Coordinar els serveis de consergeria, parc mòbil, valisa, reprografia i correus.
A la Secció de Gestió de Serveis li corresponen les funcions següents:
a) Gestionar el Registre General, l'Arxiu Central i l'atenció al públic dels edificis administratius del Departament.
b) Dur a terme el control dels projectes d'obra nova, reforma i manteniment dels edificis del Departament.
c) Dur a terme el control dels serveis prestats per empreses externes en règim de contracte o concessió relacionats amb els serveis del Departament.
d) Gestionar les obres de condicionament i millora dels edificis i dependències i l'obra nova del Departament.
A la Secció de Serveis Comuns li corresponen, dins del seu àmbit d'actuació, les funcions següents:
a) Supervisar el manteniment d'edificis, mobiliari i instal·lacions.
b) Gestionar i administrar els recursos materials i dur l'inventari de béns mobles i immobles.
c) Gestionar i administrar el règim interior i els serveis generals i, especialment, supervisar el registre d'entrada i sortida de documents i organitzar l'atenció al públic.
d) Col·laborar en la implantació dels plans de prevenció i salut laboral.
e) Controlar l'execució dels serveis prestats per empreses externes en l'àmbit dels serveis generals de l'edifici (seguretat, neteja, control de plagues, manteniment de maquinari...).
La Secció de Serveis Comuns exerceix les funcions que li atribueix aquest Decret en l'àmbit de l'edifici Salvany de manera coordinada amb els altres òrgans amb funcions afins ubicats a la seu central del Departament.
Biblioteca de Ciències de la Salut de Catalunya
La Biblioteca de Ciències de la Salut de Catalunya, assimilada orgànicament a servei, integra els fons bibliogràfics i la resta de recursos de la informació del Departament de Salut i de les entitats del sector públic majoritari de salut que en depenen, i està oberta al conjunt dels centres del sistema de salut de Catalunya, establint un sistema homogeni de prestació de serveis, d'atenció i de formació, tant presencial com virtual, dirigit als professionals de l'àmbit sanitari.
A la Biblioteca de Ciències de la Salut de Catalunya li corresponen les funcions següents:
- Adquirir, gestionar, processar i difondre recursos d'informació d'acord amb les necessitats d'investigació del personal del sistema sanitari públic.
- Preservar, organitzar i difondre la documentació científica produïda pel Departament de Salut i per les entitats del sector públic majoritari que en depenen, i donar accés a aquesta documentació al personal investigador, al personal docent, als professionals de l'àmbit sanitari i a tots els ciutadans en general.
- Potenciar i facilitar el consum d'informació científica mitjançant recursos propis i recursos accessibles gràcies a plans de cooperació entre biblioteques, al préstec interbibliotecari i l'accés a la informació electrònica a través de les TIC.
- Desenvolupar i gestionar la Biblioteca Virtual del Sistema Sanitari Públic de Catalunya, com a plataforma digital que ha de permetre l'accés ininterromput des de qualsevol punt als fons bibliogràfics, als recursos d'informació i als serveis integrats en la plataforma.
- Desenvolupar i gestionar la Xarxa de Biblioteques Especialitzades en Ciències de la Salut que faciliti, mitjançant la subscripció dels acords i convenis corresponents, la coordinació i la cooperació de les biblioteques de les institucions que presten servei a la sanitat pública catalana.
- Guiar, formar i assessorar els usuaris en la recerca i recuperació de la informació crítica que necessiten i orientar-los en l'ús de les eines bibliogràfiques més adients a les seves necessitats.
- Fomentar la col·laboració amb altres biblioteques i centres de documentació de l'especialitat i participar en programes i convenis que tinguin com a objectiu la millora dels serveis oferts per la Biblioteca de Ciències de la Salut de Catalunya (catàleg col·lectiu, préstec interbibliotecari, recursos electrònics, formació i altres serveis).
- Qualsevol altra funció de naturalesa anàloga que li sigui encomanada pels seus superiors jeràrquics.
Servei de Planificació Lingüística
Al Servei de Planificació Lingüística li corresponen les funcions següents:
a) Analitzar, planificar, impulsar i coordinar les activitats de planificació lingüística del Departament i dels organismes que en depenen.
b) Vetllar pel compliment de la normativa sobre usos lingüístics oficials i sobre coneixements de llengua catalana del personal.
c) Assessorar el Departament en l'adopció de models de gestió de les llengües en l'àmbit de la salut i, en general, en qualsevol acord o normativa que provingui del Govern en matèria lingüística.
d) Dissenyar estratègies i elaborar plans de treball per impulsar i millorar l'ús de la llengua catalana en el sector sanitari públic i privat.
e) Dur a terme accions de dinamització i assessorament lingüístics, i establir els criteris necessaris per a l'assoliment dels estàndards de qualitat lingüística en els diferents suports comunicatius del Departament.
Vetllar per la comprensibilitat i el bon ús del llenguatge especialitzat de les ciències de la salut.
f) Gestionar i coordinar les revisions i traduccions de documents.
g) Coordinar l'elaboració de les memòries i informes anuals de política lingüística.
h) Vetllar per l'aplicació de la normativa d'usos lingüístics en les tecnologies de la informació i la comunicació, i en els productes informàtics de l'àmbit sanitari.
i) Programar i gestionar les activitats de formació i perfeccionament en matèria de llengua catalana, i analitzar les necessitats formatives específiques dels professionals sanitaris.
j) Coordinar la Xarxa Tècnica de Política Lingüística del Departament.
k) Coordinar i supervisar la gestió de les queixes lingüístiques dels usuaris de la sanitat.
l) Impulsar recursos lingüístics i terminològics relacionats amb l'àmbit de la salut.
Establir protocols i convenis de col·laboració per a l'elaboració de lèxics i diccionaris en col·laboració amb altres organismes, particularment amb el TERMCAT.
m) Elaborar els formularis del Departament i normalitzar-los gràficament vetllant per la correcta aplicació del Programa d'identificació visual (PIV).
Subdirecció General de Recursos Econòmics i Contractació
A la Subdirecció General Recursos Econòmics i Contractació li corresponen les funcions següents:
b) Impulsar i desenvolupar els instruments de planificació del Departament en matèria econòmica i pressupostària.
c) Dirigir i supervisar la preparació i l'elaboració de les propostes d'avantprojecte de pressupost del Departament, i la tramitació de les modificacions.
d) Supervisar i controlar la gestió econòmica i comptable, l'habilitació, la gestió dels recursos patrimonials i la contractació administrativa del Departament.
e) Coordinar l'assessorament en matèria econòmica, pressupostària i comptable a les unitats del Departament i els organismes que en depenen, així com elaborar estudis i informes en aquests àmbits.
f) Elaborar propostes i normes internes sobre la gestió econòmica.
g) Supervisar i coordinar la tramitació dels expedients de contractació, convenis, subvencions i ajuts que atorga el Departament.
h) Supervisar la recaptació de les taxes i altres ingressos del Departament.
i) Supervisar i coordinar les actuacions del Departament en matèria d'assegurances, expedients patrimonials i inventari.
La Subdirecció General Recursos Econòmics i Contractació s'estructura en els òrgans següents:
c) El Servei de Taxes i Patrimoni.
a) Elaborar l'avantprojecte de pressupost del Departament i les modificacions, i coordinar-ne la confecció en relació amb els òrgans i entitats que en depenen.
b) Fer el seguiment, el control, l'anàlisi i l'avaluació de l'execució pressupostària i preparar les modificacions pressupostàries.
c) Coordinar l'execució pressupostària de les entitats del Departament.
e) Gestionar l'habilitació i el fons de maniobra del Departament.
f) Assessorar en matèria econòmica, pressupostària i comptable les unitats del Departament i dels organismes que en depenen, així com elaborar estudis i informes en aquests àmbits.
El Servei de Gestió Econòmica s'estructura en la Secció de Seguiment Pressupostari.
Secció de Seguiment Pressupostari
A la Secció de Seguiment Pressupostari li corresponen les funcions següents:
b) Col·laborar en la gestió del pressupost anual del Departament; en concret, pel que fa a l'elaboració i la tramitació dels expedients de modificació pressupostària i la gestió administrativa de les despeses.
c) Portar la comptabilitat pressupostària i elaborar i controlar programes de seguiment econòmic d'inversions.
d) Portar a terme la gestió administrativa pressupostària i comptable dels expedients de subvencions i dels de cofinançament.
Al Servei Contractació i Subvencions li corresponen les funcions següents:
a) Coordinar, elaborar i tramitar els expedients de contractació administrativa, els convenis de col·laboració i les subvencions, així com fer-ne el seguiment.
b) Elaborar els plecs de clàusules administratives particulars dels expedients de contractació.
e) Assessorar les unitats del Departament i els organismes que en depenen en matèria de contractació administrativa, convenis i subvencions.
f) Tramitar els contractes o resolucions que corresponguin en cada cas.
El Servei Contractació i Subvencions s'estructura en els òrgans següents:
A la Secció de Contractes li corresponen les funcions següents:
a) Tramitar els expedients de contractació administrativa del Departament i les modificacions que s'hi produeixin.
b) Tramitar els expedients de devolució de fiances, de liquidació, de revisió de preus, de resolució de contractes, i qualsevol altre derivat de la contractació administrativa.
c) Confeccionar i custodiar el fitxer de contractes del Departament i gestionar-ne la tramitació amb el Registre públic de contractes.
d) Participar en les meses de contractació, en la Comissió de Subministraments i en qualsevol òrgan del Departament relacionat amb les seves competències.
Secció de Convenis i Subvencions
A la Secció de Convenis i Subvencions li corresponen les funcions següents:
a) Revisar les propostes de conveni que arriben al Servei de Contractació i Subvencions des de les diferents unitats directives per tal d'iniciar la tramitació de l'expedient.
b) Registrar els convenis i impulsar-ne la tramitació fins a la seva signatura, així com controlar la situació dels convenis en cada fase i, si escau, gestionar-ne la publicació.
c) Tramitar, controlar i fer el seguiment econòmic dels expedients de subvenció, i vetllar pel compliment de les normes que en regulen la tramitació.
d) Supervisar el funcionament dels arxius d'expedients d'ajuts i convenis.
Al Servei de Taxes i Patrimoni li corresponen les funcions següents:
a) Coordinar, elaborar i tramitar els assumptes relacionats amb recursos patrimonials i les taxes corresponents als serveis prestats pel Departament i per les entitats que en depenen.
b) Confeccionar, mantenir i gestionar l'inventari de béns immobles adscrits al Departament i l'adquisició i l'inventari de béns mobles, així com l'adquisició de material no inventariable i la seva distribució.
c) Supervisar els pagaments i la recaptació de taxes i altres ingressos del Departament de Salut i dels organismes que en depenen.
e) Tramitar els expedients patrimonials i les reclamacions davant les companyies d'assegurances.
f) Tramitar els procediments contractuals d'adquisició i arrendament d'edificis o locals, i fer-ne el seguiment.
g) Elaborar informes econòmics en matèria d'ingressos i informar sobre les propostes de normativa que tinguin relació amb aquesta matèria.
h) Assessorar els òrgans del Departament i els organismes adscrits en matèria de patrimoni, taxes i altres ingressos, i elaborar-ne la normativa.
El Servei de Taxes i Patrimoni s'estructura en la Secció de Taxes i Altres Ingressos.
Secció de Taxes i Altres Ingressos
A la Secció de Taxes i Altres Ingressos li corresponen les funcions següents:
a) Controlar les taxes i altres ingressos de les diferents unitats del Departament.
b) Gestionar els ingressos derivats de la recaptació de taxes corresponents als serveis prestats pel Departament i dels organismes que en depenen.
c) Tramitar les certificacions de descobert, la recaptació de les taxes i els preus públics i la seva liquidació posterior.
d) Justificar i preparar la documentació necessària per a la fiscalització dels ingressos departamentals.
e) Controlar la gestió econòmica de les sancions imposades pel Departament.
f) Gestionar i fer els tràmits necessaris per a l'inici del cobrament per via de constrenyiment.
Àrea de Relacions Internacionals i Cooperació
A l'Àrea de Relacions Internacionals i Cooperació, com a àrea funcional, li corresponen les funcions següents:
a) Promoure mesures d'internacionalització del sector de la salut en coordinació amb l'òrgan competent en matèria d'afers exteriors.
b) Executar la política de cooperació del Departament de Salut i donar suport a l'Agència Catalana de Cooperació al Desenvolupament en l'àmbit de la salut.
c) Potenciar la imatge exterior del sistema de salut de Catalunya.
d) Consolidar i potenciar el lideratge del sistema de salut de Catalunya en les xarxes i institucions internacionals.
e) Coordinar les accions davant de la Unió Europea amb incidència en l'àmbit de la salut amb l'òrgan competent en matèria d'actuacions de la Generalitat davant les institucions europees.
f) Qualsevol altra funció de naturalesa anàloga que li sigui encomanada expressament.
En l'exercici de les seves funcions, l'Àrea de Relacions Internacionals i Cooperació actua de manera coordinada amb el Gabinet del Conseller o Consellera.
A l'Àrea de Tecnologies de la Informació i les Comunicacions li corresponen, d'acord amb les polítiques corporatives sobre TIC, les funcions següents:
a) Garantir l'alineament de les TIC amb els objectius estratègics i operatius del Departament i amb les polítiques i estratègies sobre les TIC de la Generalitat de Catalunya, difonent i adoptant les seves normes, estàndards i protocols en aquesta matèria.
b) Elaborar, desplegar i mantenir actualitzat el Pla director en TIC del Departament com a instrument de definició i de coordinació dels sistemes d'informació, de l'arquitectura tecnològica i de les comunicacions que ha de donar suport a l'activitat, a la gestió i a la informació del Departament, d'acord amb els criteris i directrius de la Secretaria General.
c) Executar, implantar i fer el seguiment de les actuacions relacionades amb les TIC del Departament derivades del Pla director, proposant la prioritat de les actuacions que se'n derivin, gestionant-ne el pressupost, avaluant-ne els resultats, i vetllant per la qualitat dels productes i serveis rebuts dels subministradors externs.
d) Garantir la prestació dels serveis en TIC que el Departament requereix, incloent el suport i manteniment correctiu i evolutiu de les aplicacions, dels equips, de les comunicacions i de la resta de mitjans associats a aquests serveis; mantenint i gestionant les relacions amb els subministradors externs en els termes establerts als contractes de serveis i equipaments en TIC vigents a l'Administració de la Generalitat de Catalunya, i vetllant per la implantació al Departament de les aplicacions i serveis corporatius en TIC de la Generalitat de Catalunya.
e) Identificar estratègies d'evolució i innovació per a la millora dels serveis mitjançant les TIC, proposant mesures per a la innovació i transformació de processos en coordinació amb la unitat del departament responsable de la funció organitzativa i seguint els criteris de la Direcció General de Processos i Administració Electrònica del Departament de Governació i Relacions Institucionals.
f) Col·laborar en els projectes d'implantació de l'administració electrònica i la interoperabilitat dels sistemes d'informació, en coordinació amb les unitats del Departament on recau la responsabilitat de la funció organitzativa, i d'acord amb els criteris funcionals del Departament i de la Direcció General de Processos i Administració Electrònica del Departament de Governació i Relacions Institucionals.
g) Determinar criteris per a l'explotació de les TIC, d'acord amb les polítiques corporatives de la Generalitat de Catalunya i avaluar-ne periòdicament la situació al Departament, el grau de satisfacció entre els usuaris i emetre els corresponents informes per a la Direcció per proposar les mesures correctores.
h) Definir i desplegar la política de seguretat dels sistemes i la seva recuperació i continuïtat, garantint la capacitat de satisfer els nivells de servei definits i vetllar per la continuïtat d'aquests serveis, en coordinació amb les directrius corporatives de seguretat dels sistemes.
L'Àrea de Tecnologies de la Informació i les Comunicacions, que està dirigida pel director o directora de l'Àrea TIC del Centre de Telecomunicacions i Tecnologies de la Informació, depèn funcionalment de la Secretaria General del Departament en tot el que té relació amb les TIC del Departament i depèn funcionalment del Centre de Telecomunicacions i Tecnologies de la Informació en tot el que té relació amb les TIC corporatives de l'Administració de la Generalitat.
L'Assessoria Jurídica, assimilada orgànicament a subdirecció general, es configura d'acord amb el que estableix l'article 14 del Decret 57/2002, de 19 de febrer, de modificació del Decret 257/1997, de 30 de setembre, pel qual s'aprova el Reglament dels serveis jurídics de l'Administració de la Generalitat de Catalunya que desplega la Llei 7/1996, de 5 de juliol, d'organització dels serveis jurídics de l'Administració de la Generalitat de Catalunya.
a) Desenvolupar el suport tècnic de la coordinació dels afers interdepartamentals.
b) Desenvolupar el suport tècnic de la coordinació d'estratègies i d'operatives entre els òrgans adscrits al Departament.
c) Coordinar la informació, els informes, els estudis i les propostes que s'han d'elevar al Consell Interterritorial del Sistema Nacional de Salut, així com en les relacions bilaterals entre l'Estat i la Generalitat de Catalunya en matèria de salut.
d) Elaborar instruments per a la planificació i l'avaluació dels objectius del Departament en el marc del Pla de Govern.
e) Planificar, elaborar i coordinar els informes i estudis en les matèries que són competència de la Secretaria General del Departament.
A la Secretaria de Participació Social i Local en Salut, amb rang orgànic de secretaria general en els termes previstos a l'article 11.2 de la Llei 13/1989, de 14 de desembre, li corresponen les funcions següents:
a) Impulsar i coordinar l'efectiva representació local i ciutadana en el Consell de Salut de Catalunya i en els consells de Participació Territorial de Salut.
b) Impulsar les activitats de col·laboració, cooperació i coordinació entre l'Administració sanitària de la Generalitat i els ens locals en el desenvolupament de les polítiques sanitàries i de salut.
c) Promoure la participació social en el sistema sanitari públic.
d) Coordinar les actuacions dels òrgans del Departament en relació amb les funcions d'informació previstes al Decret 223/2004, de 9 de març, de reestructuració d'òrgans territorials de l'Administració de la Generalitat.
e) Exercir la representació del Departament en la Comissió de Govern Local de Catalunya per designació del conseller o consellera.
f) Qualsevol altra funció que li sigui encomanada pel conseller o consellera.
En el desenvolupament de les seves funcions, la Secretaria de Participació Social i Local en Salut actua en coordinació amb el Servei Català de la Salut en el marc dels òrgans de participació establerts a la Llei 15/1990, de 9 de juliol, d'ordenació sanitària de Catalunya.
La Secretaria de Participació Social i Local en Salut s'estructura en la Subdirecció General de Coordinació.
A la Subdirecció General de Coordinació li corresponen les funcions següents:
a) Dirigir i coordinar les actuacions d'execució de les funcions de la Secretaria de Participació Social i Local en Salut.
b) Estudiar, avaluar i emetre informes, a requeriment del secretari o secretària de Participació Social i Local en Salut, en matèria de les seves competències, per tal de donar resposta a reclamacions, consultes i suggeriments que es puguin plantejar, especialment en matèries relacionades amb la gestió de polítiques sectorials.
c) Donar suport tècnic i assessorar en matèria de salut el secretari o secretària de Participació Social i Local en Salut en el desenvolupament de les seves funcions, amb especial èmfasi en la interlocució amb els ens i òrgans territorials.
d) Donar suport tècnic, assistència i assessorament en el desenvolupament de les relacions interdepartamentals.
e) Centralitzar, coordinar i fer el seguiment dels assumptes i de les funcions gestionats des de la Secretaria de Participació Social i Local en Salut.
A la Secretaria de Salut Pública, amb rang orgànic de secretaria general en els termes previstos a l'article 11.2 de la Llei 13/1989, de 14 de desembre, li corresponen les funcions següents:
a) Establir les directrius i les prioritats en salut pública, d'acord amb les indicacions del Pla de salut de Catalunya i del Pla interdepartamental de salut pública, i coordinar-ne i supervisar-ne la implantació i l'execució.
b) Impulsar, liderar i coordinar el procés d'elaboració, avaluació, seguiment i actualització del Pla interdepartamental de salut pública i del Pla de seguretat alimentària.
c) Col·laborar en la definició de les prioritats pressupostàries en relació amb les polítiques de salut pública que es desprenguin del Pla de salut de Catalunya, del Pla interdepartamental de salut pública i del Mapa sanitari, sociosanitari i de salut pública de Catalunya.
d) Elaborar la cartera de serveis de salut pública i les seves modificacions.
e) Gestionar aquells serveis de la cartera de serveis de salut pública que corresponguin al departament competent en matèria de salut, en coordinació amb el Servei Català de la Salut pel que fa als serveis que es prestin en l'àmbit del sistema sanitari integral d'utilització pública de Catalunya.
f) Garantir les prestacions necessàries per preservar, protegir i promoure la salut de les persones, en l'àmbit individual i col·lectiu, prevenir la malaltia i tenir cura de la vigilància de la salut pública i de la salut laboral.
g) Promoure sistemes de coordinació entre les actuacions del sistema de salut pública i l'activitat assistencial que es du a terme en els centres sanitaris cercant l'eficiència per a la ciutadania.
h) Gestionar les situacions de crisi i d'emergència que constitueixin un risc per a la salut de la població, d'una manera coordinada amb els dispositius de les administracions que es mobilitzin en aquestes situacions en el marc dels plans de protecció civil.
i) Establir els instruments d'informació i comunicació a la ciutadania i a les administracions públiques en les qüestions més rellevants en matèria de salut pública i coordinar el Sistema d'Informació de Salut Pública.
j) Aprovar la proposta de taxes i preus públics per la prestació dels serveis.
k) Donar suport tècnic als ens locals i prestar els serveis mínims de salut pública de competència municipal i comarcal als ajuntaments i altres ens locals, en el marc dels convenis de col·laboració previstos a la Llei 18/2009, del 22 d'octubre, de salut pública de Catalunya.
l) Exercir la potestat sancionadora i les funcions d'autoritat sanitària d'acord amb la normativa en salut pública i la legislació del procediment administratiu i el procediment sancionador.
m) Fomentar, en col·laboració amb els organismes responsables, les universitats i els centres de recerca, la competència dels professionals i la recerca en salut pública.
n) Elaborar els estudis d'impacte en la salut de les intervencions sobre els determinants de la salut de la població.
o) Dirigir la gestió del procés sanitari i d'avaluació mèdica de les incapacitats laborals, ja siguin temporals o permanents, duent a terme el control, la inspecció i el seguiment dels processos de la ciutadania per continuar exercint les activitats de la seva vida laboral o per dur a terme altres activitats.
p) Dirigir i coordinar les avaluacions mèdiques dels funcionaris dels diferents cossos o escales de l'Administració de la Generalitat en els procediments d'assignació de llocs de treball de segona activitat, d'acord amb la normativa aplicable, i dels treballadors amb possible incapacitat per exercir adequadament les funcions pròpies de seu lloc de treball.
q) Avaluar l'adequació de les actuacions sanitàries del sistema sanitari de cobertura pública a la bona pràctica professional en els procediments de responsabilitat patrimonial.
r) Qualsevol altra que, dins l'àmbit de l'avaluació mèdica, li encarregui el departament competent en matèria de salut.
La Secretaria de Salut Pública i els òrgans en què s'estructura, d'acord amb l'àmbit funcional corresponent i les previsions contingudes en el present Decret, empren la denominació d'Agència de Salut Pública de Catalunya, d'Agència Catalana de Seguretat Alimentària i d'Institut Català d'Avaluacions Mèdiques.
En l'execució de les funcions b), c), d) i e) de l'apartat 1 d'aquest article, la Secretaria de Salut Pública actua en coordinació amb la Direcció General de Planificació i Recerca en Salut i el Servei Català de la Salut.
En l'execució de les funcions previstes de les lletres n) a q) inclusivament de l'apartat 1, la Secretaria de Salut Pública pot establir convenis amb entitats públiques o privades.
L'execució de les funcions en matèria de salut laboral s'entén sens perjudici de les competències que en aquesta matèria corresponguin al departament competent en matèria de treball, seguretat i salut laboral i prevenció de riscos laborals.
S'integren al Departament de Salut mitjançant la Secretaria de Salut pública, en els termes previstos en la normativa que en regula les funcions i l'organització respectives, els òrgans següents:
a) El Consell de Participació i el Consell Assessor de Salut Pública previstos a la Llei 18/2009, del 22 d'octubre, de salut pública.
b) La Comissió Directora de Seguretat Alimentària i el Comitè Científic Assessor de Seguretat Alimentària previstos a la Llei 18/2009, del 22 d'octubre, de salut pública.
c) El Consell de Salut Laboral previst a la Llei 18/2009, del 22 d'octubre, de salut pública.
d) El Consell Assessor de Vacunacions.
e) El Consell Assessor de l'Institut Català d'Avaluacions Mèdiques.
f) La Comissió Interdepartamental de la Sida a Catalunya.
g) La Comissió Interdepartamental de Drogues.
h) El Comitè Executiu de Catalunya per a la prevenció, el control i el seguiment de l'evolució d'una possible pandèmia de la grip.
El Centre d'Estudis Epidemiològics sobre les Infeccions de Transmissió Sexual i Sida de Catalunya depèn funcionalment de la Secretaria de Salut Pública en l'exercici de les funcions que afecten el seu àmbit de competències.
La Secretaria de Salut Pública s'estructura en els òrgans següents:
a) La Subdirecció General de Promoció de la Salut.
b) La Subdirecció General de Seguretat Alimentària.
c) La Subdirecció General de Protecció de la Salut.
d) La Subdirecció General de Vigilància i Resposta a Emergències de Salut Pública.
e) La Subdirecció General de Drogodependències.
g) La Subdirecció General d'Avaluacions Mèdiques.
h) La Subdirecció General de Coordinació de la Salut Pública a la Catalunya Central, Camp de Tarragona, Lleida, Alt Pirineu i Aran i Terres de l'Ebre.
i) La Subdirecció General de Coordinació de la Salut Pública a Barcelona i Girona.
j) El Servei d'Estratègia i Coordinació de Polítiques de Salut Pública.
Subdirecció General de Promoció de la Salut
A la Subdirecció General de Promoció de la Salut li corresponen les funcions següents:
a) Planificar, dissenyar, aplicar i avaluar les polítiques que desenvolupa la Secretaria de Salut Pública en matèria de programes sanitaris tendents a la prevenció de la malaltia i a la promoció de la salut mitjançant actuacions dirigides als individus i a la comunitat.
b) Dissenyar, coordinar l'elaboració i avaluar l'impacte de les polítiques del Pla interdepartamental de salut pública.
c) Executar la prestació dels serveis inclosos en la cartera de serveis de salut pública sobre promoció de la salut i prevenció de la malaltia i les funcions relacionades.
La Subdirecció General de Promoció de la Salut s'estructura en els òrgans següents:
b) El Servei de Promoció de Vida Saludable i de Prevenció de Malalties Cròniques no Transmissibles.
d) El Servei de Prevenció i Control del Tabaquisme i de les Lesions per Causes Externes.
Al Servei de Medicina Preventiva li corresponen les funcions següents:
a) Dissenyar projectes de programes i actuacions per a la prevenció i el control de les malalties.
c) Realitzar les accions que la Secretaria de Salut Pública porti a terme en matèria de medicina preventiva.
d) Coordinar i avaluar els programes i les activitats de medicina preventiva que porti a terme la Secretaria de Salut Pública.
e) Elaborar el contingut i els objectius dels programes de salut continguts en el Pla de salut de Catalunya en relació amb els programes de lluita contra les malalties infeccioses.
El Servei de Medicina Preventiva s'estructura en la Secció de Prevenció de Malalties Infeccioses.
Secció de Prevenció de Malalties Infeccioses
A la Secció de Prevenció de Malalties Infeccioses li corresponen les funcions següents:
a) Planificar i gestionar els programes de lluita contra les malalties infeccioses que desplegui de forma específica el Servei de Medicina Preventiva.
b) Planificar, coordinar, supervisar i avaluar la investigació i el control de les malalties infeccioses.
c) Coordinar, supervisar i avaluar la implementació de programes i campanyes de salut relacionats amb la prevenció de les malalties infeccioses en el territori juntament amb la xarxa pública d'atenció primària, els serveis centrals i les regions sanitàries del Servei Català de la Salut, l'Agència de Salut Pública de Barcelona, el Consell General d'Aran, altres ens locals, i amb altres departaments i institucions de la Generalitat de Catalunya.
Servei de Promoció de Vida Saludable i Prevenció de Malalties Cròniques no Transmissibles
Al Servei de Promoció de Vida Saludable i Prevenció de Malalties Cròniques no Transmissibles li corresponen les funcions següents:
a) Elaborar, coordinar i avaluar els programes tendents a la promoció de la vida saludable, l'educació per a la salut de la població i la prevenció de malalties cròniques que porti a terme la Secretaria de Salut Pública.
b) Estudiar i investigar tots els elements constitutius de la metodologia preventiva correlacionada amb l'educació per a la salut de la població general de Catalunya.
c) Estudiar i investigar la metodologia preventiva d'educació per a la salut als grups de risc de la població catalana en relació amb les patologies més prevalents.
d) Fer la proposta i l'assessorament sobre programes d'educació per a la salut dirigits tant a la població en general de Catalunya com a grups de risc específics.
e) Realitzar la coordinació per a la informació tècnica sobre les activitats preventives que s'han d'integrar en els diferents àmbits assistencials.
f) Donar assessorament sobre la formació tècnica necessària per desplegar les activitats preventives en els diferents àmbits assistencials.
g) Impulsar la salut comunitària i les actuacions per al foment de l'equitat en salut.
Al Servei de Salut Maternoinfantil li corresponen les funcions següents:
a) Analitzar els problemes prevalents que planteja la maternitat i la infància per a l'establiment de les prioritats de salut en aquest camp, d'acord amb les dades epidemiològiques disponibles.
b) Proposar com a objectius de salut maternal i de la infància les actuacions que per la seva importància sanitària o prevalença es poden considerar prioritàries.
c) Estudiar i proposar la implementació de programes i activitats preventives i de promoció de la salut orientades a la millora de problemes prioritaris de salut maternoinfantil.
d) Promoure i elaborar plans d'actuació preventius i d'educació per a la salut reproductiva i de la infància.
e) Col·laborar i coordinar-se amb les altres institucions implicades en el desplegament de les diferents activitats del Servei.
f) Avaluar l'estructura, el procés i els resultats de les activitats desenvolupades en el marc del Servei, amb la finalitat de comprovar-ne el grau d'efectivitat i eficiència aconseguit.
Servei de Prevenció i Control del Tabaquisme i de les Lesions per Causes Externes
Al Servei de Prevenció i Control del Tabaquisme i de les Lesions per Causes Externes li corresponen les funcions següents:
b) Actuar de referent per als professionals de l'atenció primària en l'execució dels programes de prevenció i control del tabaquisme.
c) Elaborar, coordinar i avaluar el programa de prevenció i control de les lesions per causes externes.
d) Coordinar les activitats docents de la Subdirecció General de Promoció de la Salut en el marc dels convenis de pregrau i postgrau amb universitats i centres docents.
e) Impulsar la recerca i l'avaluació en l'àmbit de competències de la Subdirecció General de Promoció de la Salut.
f) Donar suport a xarxes de promoció de la salut, com la d'Universitats Saludables i altres.
Subdirecció General de Seguretat Alimentària
A la Subdirecció General de Seguretat Alimentària li corresponen les funcions següents:
a) Dirigir l'elaboració del Pla de seguretat alimentària, així com de la memòria anual sobre l'anàlisi de la situació de la seguretat alimentària a Catalunya, i avaluar el grau de consecució dels objectius del Pla als diferents òrgans, tant de l'Administració de la Generalitat com dels ens locals.
b) Proposar les mesures de caràcter normatiu destinades a millorar, actualitzar, harmonitzar i fer coherent la normativa que s'aplica en les diverses fases de la cadena alimentària, i instar les administracions competents en matèria de seguretat alimentària a dur a terme actuacions executives.
c) Dirigir l'avaluació dels riscos dels aliments, ingredients i processos, i promoure l'elaboració d'estudis científics d'avaluació de riscos per a la salut ocasionats pels aliments que tinguin en compte la totalitat de la cadena alimentària.
d) Gestionar i dirigir la política de comunicació dels beneficis i els riscos en matèria de seguretat alimentària.
e) Dirigir la identificació de les necessitats de formació continuada que tenen els professionals relacionats amb la seguretat alimentària i promoure el disseny de programes marc de formació.
f) Exercir la representació del Departament de Salut en els òrgans de direcció, d'assessorament i de participació de l'Agència Espanyola de Consum, Seguretat Alimentària i Nutrició, i coordinar la relació amb altres agències o organismes similars.
En l'exercici de les seves funcions, la Subdirecció General de Seguretat Alimentària empra la denominació d'Agència Catalana de Seguretat Alimentària.
De la Subdirecció General de Seguretat Alimentària en depèn l'Àrea de Planificació i Auditoria.
Àrea de Planificació i Auditoria
A l'Àrea de Planificació i Auditoria, configurada com a àrea funcional, li corresponen les funcions següents:
a) Dirigir, fixar criteris i supervisar les propostes de continguts del Pla de seguretat alimentària de Catalunya, la memòria anual de la seguretat alimentària a Catalunya i els informes d'avaluació del grau de consecució dels objectius del Pla.
b) Supervisar el compliment dels objectius dels organismes executius d'inspecció i control dels diferents departaments de la Generalitat i dels ens locals, i les auditories sobre el compliment de les tasques que els assigna el Pla.
c) Establir, impulsar i dirigir els instruments eficaços de coordinació i cooperació entre els departaments de la Generalitat i els ens locals que tenen atribuïdes competències directament relacionades amb la seguretat alimentària, i els sectors l'activitat dels quals incideixi en la seguretat alimentària a Catalunya i les organitzacions de consumidors i usuaris.
d) Coordinar i establir mesures per aplicar a Catalunya les directrius emanades dels organismes i les agències alimentàries estatal i europea, fomentar-ne la cooperació i representar la Generalitat en els seus òrgans de direcció, d'assessorament i de participació.
e) Gestionar els comitès específics per al seguiment de les crisis i les emergències alimentàries, i formar-ne part.
f) Impulsar i supervisar la coordinació del funcionament de les xarxes d'alerta de seguretat alimentària a Catalunya i la seva integració en els sistemes d'alerta estatal i europeu.
Subdirecció General de Protecció de la Salut
A la Subdirecció General de Protecció de la Salut li corresponen les funcions següents:
a) Planificar, organitzar i avaluar els serveis i les actuacions de protecció de la salut que són competència de la Secretaria de Salut Pública.
b) Proposar els preus públics i les taxes per la prestació dels serveis.
c) Proposar mesures de gestió del risc i d'exercici de l'autoritat sanitària orientades a contenir o reduir riscos per a la salut derivats de pràctiques de risc sanitari, de condicions ambientals o originats en l'àmbit alimentari.
d) Executar la prestació de serveis de la cartera de serveis de salut pública relacionats amb la protecció de la salut i les funcions relacionades.
e) Impulsar polítiques de foment a la comercialització internacional i al suport a les empreses alimentàries des del reforç del control sanitari dels aliments destinats al mercat comunitari i extracomunitari.
La Subdirecció General de Protecció de la Salut s'estructura en els òrgans següents:
a) El Servei de Coordinació de Programes de Protecció.
b) El Servei de Veterinària, Control Oficial Alimentari i Exportació.
d) El Servei de Vigilància i Alertes.
f) El Servei de Serveis Analítics.
Servei de Coordinació de Programes de Protecció
Al Servei de Coordinació de Programes de Protecció li corresponen les funcions següents:
a) Establir criteris d'harmonització respecte als objectius, els programes, els indicadors i les activitats que proposin les diverses unitats i serveis de la Subdirecció General de Protecció de la Salut.
b) Supervisar l'elaboració dels informes periòdics de seguiment de l'activitat de protecció de la salut i analitzar-ne l'impacte mitjançant quadres de comandament i altres instruments de seguiment de resultats.
c) Supervisar i donar suport a la tramitació de peticions que es derivin de l'activitat parlamentària o d'altres òrgans de control relacionades amb la protecció de la salut
d) Dur a terme actuacions de coordinació interadministratives i interdepartamentals en relació amb les seves activitats.
e) Avaluar l'efectivitat dels programes elaborats en relació amb els objectius establerts.
f) Elaborar la proposta d'informe sobre la situació de la protecció de la salut a Catalunya.
g) Coordinar l'atenció i resposta a les activitats d'auditoria i supervisió que rebi la Subdirecció General de Protecció de la Salut d'organismes externs o per encàrrecs d'autoavaluació.
h) La formació i l'avaluació en l'àmbit de competències de la Subdirecció General de Protecció de la Salut.
Servei de Veterinària, Control Oficial Alimentari i Exportació
Al Servei de Veterinària, Control Oficial Alimentari i Exportació li corresponen les funcions següents:
a) Elaborar objectius i programes en relació amb la vigilància i el control sanitari oficial dels aliments, dels productes alimentaris, de les indústries i dels establiments relacionats.
b) Elaborar objectius i programes en relació amb les zoonosis de repercussió en salut pública i que no són de transmissió alimentària.
c) Avaluar els resultats dels programes elaborats en l'àmbit de la salut alimentària.
e) Donar suport tècnic i de gestió per a la comercialització internacional a les empreses exportadores de productes alimentosos destinats al mercat comunitari i extracomunitari en l'àmbit del reforç del control sanitari dels aliments.
Al Servei de Salut Ambiental li corresponen les funcions següents:
a) Identificar els potencials objectes de risc i proposar els objectius de protecció dels aspectes del medi que puguin tenir repercussió sobre la salut de les persones.
b) Elaborar els objectius i els programes en relació amb la salut ambiental i amb les condicions sanitàries de la gestió interna dels residus sanitaris.
c) Avaluar els resultats dels programes elaborats en l'àmbit de la salut ambiental.
Al Servei de Vigilància i Alertes li corresponen les funcions següents:
a) Elaborar programes de vigilància d'aliments, productes alimentaris, aigües de consum públic i altres objectes d'anàlisi, mitjançant la fixació d'objectius, l'organització de mostreigs de caràcter prospectiu o dirigit i l'avaluació de resultats.
b) Elaborar procediments, protocols i guies de caràcter tècnic i organitzatiu orientats a la harmonització de criteris per a l'obtenció i tramesa de mostres, així com per a l'avaluació dels resultats obtinguts.
c) Coordinar i gestionar la resposta a les notificacions d'alerta rebudes a través de les xarxes d'alerta existents en l'àmbit de la protecció de la salut, així com notificar les situacions d'alerta en matèria de riscos per a la salut vinculades a l'entorn i que s'originen a Catalunya.
d) Gestionar les activitats d'investigació derivades de situacions d'alerta, contingència o denúncia en l'àmbit de la protecció de la salut.
Al Servei de Registres i Censos li corresponen les funcions següents:
a) Proposar el procediment de registre i acreditació dels establiments i dels centres que ho requereixin en l'àmbit de la protecció de la salut.
b) Elaborar i mantenir el mapa general de riscos per a la salut de les persones en els àmbits alimentaris i ambientals.
c) Proposar els requeriments al Sistema d'Informació de Salut Pública en la matèria objecte de la seva competència.
d) Coordinar el funcionament dels sistemes i de les aplicacions informàtiques de suport.
Al Servei de Serveis Analítics li corresponen les funcions següents:
a) Coordinar i supervisar l'activitat analítica dels diversos equipaments de la xarxa pròpia de laboratoris de salut pública que realitzen assaigs analítics en l'àmbit de la protecció de la salut.
b) Dirigir les activitats relacionades amb el registre dels laboratoris de salut ambiental i alimentària i l'acreditació dels laboratoris de control oficial.
c) Executar les activitats necessàries per cobrir les necessitats de la Secretaria de Salut Pública en matèria de controls analítics.
d) Avaluar i proposar plans de millora de la qualitat de les unitats de control analític en matèria de salut pública i gestionar les relacions amb els laboratoris integrants de la xarxa de laboratoris de salut ambiental i alimentària d'utilització pública.
e) Dur a terme la direcció de les unitats territorials de control analític en matèria de salut pública.
El Servei de Serveis Analítics s'estructura en els òrgans següents:
b) La Secció de Laboratori de Salut Pública a Lleida.
A les seccions de Laboratori de Salut Pública a Girona, a Lleida i al Camp de Tarragona, en l'àmbit territorial respectiu, els corresponen les funcions següents:
a) Planificar i coordinar els recursos humans i materials assignats al laboratori.
b) Comprovar la conformitat dels productes alimentaris, les aigües i altres objectes d'anàlisi amb les disposicions dirigides a prevenir els riscs per a la salut pública i protegir els interessos dels consumidors, i amb les directrius dels plans de seguretat alimentària i de salut a Catalunya.
c) Validar les anàlisis realitzades per les diferents àrees tècniques del laboratori.
d) Verificar l'acreditació dels laboratoris que realitzin tasques de control oficial d'acord amb les exigències de la norma UNE-EN ISO/IEC 17025:2005 per un òrgan d'acreditació reconegut que compleixi la norma UNE-EN ISO/IEC 17011.2004.
e) Comprovar la veracitat de les declaracions responsables prèvies al funcionament presentades pels laboratoris de salut ambiental i alimentària inscrits en el seu àmbit territorial i gestionar les tasques de control dels requisits necessaris per a l'exercici de la seva activitat d'acord amb la normativa vigent.
f) Coordinar les seves actuacions amb els altres laboratoris de la xarxa de laboratoris de salut ambiental i alimentària d'utilització pública creada per regulació específica.
Subdirecció General de Vigilància i Resposta a Emergències de Salut Pública
A la Subdirecció General de Vigilància i Resposta a Emergències de Salut Pública li corresponen les funcions següents:
a) Impulsar les principals línies estratègiques adreçades a la vigilància, prevenció i control de les malalties transmissibles.
b) Planificar, executar, controlar i avaluar les activitats de prevenció, assistència i tractament del VIH/sida i de les infeccions de transmissió sexual (ITS).
c) Dirigir, coordinar i promoure les actuacions adreçades a detectar i respondre a les situacions d'alertes i emergències en salut pública que requereixin una resposta ràpida.
d) Dirigir, coordinar i promoure el monitoratge sistemàtic de les malalties de declaració obligatòria i del sistema de notificació microbiològica de Catalunya.
e) Impulsar la implementació dels diferents sistemes de vigilància de les malalties i determinants de la salut.
f) Promoure la detecció precoç i el control de les infeccions emergents.
g) Dirigir, coordinar i promoure l'avaluació dels programes específics de la Subdirecció.
h) Coordinar la vigilància epidemiològica de les malalties transmissibles i dels brots epidèmics a Catalunya.
i) Coordinar la vigilància epidemiològica a través d'altres registres específics, com el de tuberculosi i el de salut perinatal.
j) Donar suport a la planificació de polítiques de salut pública a través dels indicadors obtinguts de la vigilància.
k) Impulsar la difusió d'informació per a l'acció i coordinació dels diferents programes.
La Subdirecció General de Vigilància i Resposta a Emergències de Salut Pública s'estructura en els òrgans següents:
a) El Servei de Control Epidemiològic i Resposta a Alertes i Emergències.
b) El Servei de Prevenció i Control de la Tuberculosi i Programes Específics.
c) El Servei de Sistemes de Monitoratge i Declaració de Vigilància de la Salut Pública.
d) El Servei de Prevenció i Control de Malalties Emergents.
e) El Servei de Vigilància Epidemiològica i Resposta a Emergències de Salut Pública al Barcelonès Nord i Maresme i Vallès Oriental.
f) El Servei de Vigilància Epidemiològica i Resposta a Emergències de Salut Pública a l'Alt Penedès-Garraf, Baix Llobregat Centre-Litoral i l'Hospitalet de Llobregat i Baix Llobregat Nord.
g) El Servei de Vigilància Epidemiològica i Resposta a Emergències de Salut Pública al Vallès Occidental Est, Vallès Occidental Oest i Catalunya Central.
h) El Servei de Vigilància Epidemiològica i Resposta a Emergències de Salut Pública a Girona.
i) El Servei de Vigilància Epidemiològica i Resposta a Emergències de Salut Pública a Lleida i Alt Pirineu i Aran.
j) El Servei de Vigilància Epidemiològica i Resposta a Emergències de Salut Pública al Camp de Tarragona i Terres de l'Ebre.
k) La Secció de Vigilància, Prevenció i Control de les Infeccions de Transmissió Sexual i el VIH.
Servei de Control Epidemiològic i Resposta a Alertes i Emergències
Al Servei de Control Epidemiològic i Resposta a Alertes i Emergències li corresponen les funcions següents:
a) Coordinar l'equip de vigilància i les unitats territorials per assegurar una bona recollida d'informació epidemiològica de brots, malalties de declaració obligatòria i alertes i emergències.
b) Dirigir i coordinar les actuacions en salut pública en cas d'una alerta o emergència epidemiològica i fer-ne el seguiment.
c) Coordinar les actuacions de control epidemiològic enfront d'una alerta o emergència amb les institucions estatals i internacionals des de la Subdirecció de Vigilància i Resposta a Emergències de Salut Pública com a centre d'enllaç a Catalunya.
d) Dur a terme el seguiment o la promoció de projectes de recerca encaminats a millorar el coneixement i les actuacions biomèdiques i sanitàries en l'àmbit d'actuació de la Secretaria de Salut Pública.
e) Desenvolupar línies de recerca pròpies en l'àmbit de l'epidemiologia aplicada a polítiques de salut pública.
f) Coordinar les activitats de formació de la Subdirecció General de Vigilància i Resposta a Emergències de Salut Pública.
Servei de Prevenció i Control de la Tuberculosi i Programes Específics
Al Servei de Prevenció i Control de la Tuberculosi i Programes Específics li corresponen les funcions següents:
a) Dirigir el desenvolupament d'un sistema de vigilància epidemiològica d'alta qualitat que proporcioni la informació requerida per organismes catalans, espanyols i internacionals per a la prevenció i el control de la tuberculosi.
b) Coordinar el Registre central de casos de tuberculosi a Catalunya i avaluar la càrrega de morbimortalitat de la tuberculosi i els programes específics, la seva tendència i variació geogràfica al territori.
c) Coordinar les actuacions de prevenció, assistència i control de la tuberculosi de les unitats de vigilància epidemiològica, unitats clíniques d'assistència a la tuberculosi, laboratoris de microbiologia i centres d'atenció primària.
d) Avaluar l'efectivitat de les actuacions de prevenció i control de la tuberculosi i dels programes específics implementats.
e) Coordinar l'elaboració de material educatiu, recomanacions i protocols d'actuació per a la prevenció, identificació i tractament de la tuberculosi, i de programes específics.
Servei de Sistemes de Monitoratge i Declaració de Vigilància de la Salut Pública
Al Servei de Sistemes de Monitoratge i Declaració de Vigilància de la Salut Pública li corresponen les funcions següents:
a) Coordinar l'anàlisi de la informació sobre malalties de declaració obligatòria, caracteritzar i conèixer el comportament de cadascuna d'aquestes malalties, i elaborar-ne informes tècnics i estadístics.
b) Coordinar la declaració de les malalties de declaració obligatòria.
c) Planificar i coordinar els sistemes de gestió de la informació de malalties de declaració obligatòria entre els diferents nivells administratius i assistencials del sistema sanitari.
d) Planificar, coordinar, supervisar i avaluar les mesures de prevenció i control de cadascuna de les malalties de declaració obligatòria.
e) Protocol·litzar les mesures de prevenció i control enfront de casos individuals de cadascuna de les malalties de declaració obligatòria.
f) Gestionar la declaració de les malalties de declaració individualitzada.
Servei de Prevenció i Control de Malalties Emergents
Al Servei de Prevenció i Control de Malalties Emergents li corresponen les funcions següents:
a) Coordinar la detecció precoç de problemes emergents de salut pública.
b) Coordinar les actuacions de prevenció, assistència i control de les malalties emergents de les unitats de vigilància epidemiològica, unitats clíniques, laboratoris de microbiologia i centres d'atenció primària.
c) Impulsar el sistema de notificació microbiològica de Catalunya específic en aquest àmbit.
d) Garantir l'adequada avaluació dels programes de prevenció de les malalties emergents.
e) Dirigir les actuacions d'educació per a la salut i els protocols d'actuació en la prevenció de les malalties emergents.
Serveis de Vigilància Epidemiològica i Resposta a Emergències de Salut Pública
Als serveis de Vigilància Epidemiològica i Resposta a Emergències de Salut Pública previstos de les lletres e) a j), inclusivament, de l'apartat 2 de l'article 53 en l'àmbit territorial respectiu, els corresponen les funcions següents:
a) Detectar i respondre a les alertes i a les situacions de salut que requereixin una resposta ràpida sota la coordinació del subdirector o subdirectora general de Vigilància Epidemiològica.
b) Implementar al territori els sistemes bàsics de vigilància en salut pública.
c) Promoure el monitoratge sistemàtic de les malalties de declaració obligatòria i del sistema de notificació microbiològica en el seu àmbit territorial.
d) Detectar precoçment les infeccions emergents detectades en el seu àmbit territorial.
e) Dur a terme la vigilància epidemiològica de les malalties transmissibles i dels brots epidèmics en el seu àmbit territorial.
a) El Servei de Vigilància Epidemiològica i Resposta a Emergències de Salut Pública al Barcelonès Nord i Maresme i Vallès Oriental, en l'àmbit territorial corresponent als sectors sanitaris homònims del Servei Català de la Salut, d'acord amb la delimitació establerta reglamentàriament.
b) El Servei de Vigilància Epidemiològica i Resposta a Emergències de Salut Pública a l'Alt Penedès-Garraf, Baix Llobregat Centre-Litoral i l'Hospitalet de Llobregat i Baix Llobregat Nord, en l'àmbit territorial corresponent als sectors sanitaris homònims del Servei Català de la Salut, d'acord amb la delimitació establerta reglamentàriament.
c) El Servei de Vigilància Epidemiològica i Resposta a Emergències de Salut Pública al Vallès Occidental Est, Vallès Occidental Oest i Catalunya Central, en l'àmbit territorial corresponent als sectors sanitaris Vallès Occidental Est i Vallès Occidental Oest del Servei Català de la Salut, i a la Regió Sanitària Catalunya Central del Servei Català de la Salut, d'acord amb la delimitació establerta reglamentàriament.
d) El Servei de Vigilància Epidemiològica i Resposta a Emergències de Salut Pública a Girona, en l'àmbit territorial corresponent a la Regió Sanitària Girona del Servei Català de la Salut.
e) El Servei de Vigilància Epidemiològica i Resposta a Emergències de Salut Pública a Lleida i Alt Pirineu i Aran, en l'àmbit territorial corresponent a la Regió Sanitària Lleida i al Sector Sanitari Alt Pirineu del Servei Català de la Salut, d'acord amb la delimitació establerta reglamentàriament.
f) El Servei de Vigilància Epidemiològica i Resposta a Emergències de Salut Pública al Camp de Tarragona i Terres de l'Ebre, en l'àmbit territorial corresponent a les regions sanitàries homònimes del Servei Català de la Salut, d'acord amb la delimitació establerta reglamentàriament.
Secció de Vigilància, Prevenció i Control de les Infeccions de Transmissió Sexual i el VIH
A la Secció de Vigilància, Prevenció i Control de les Infeccions de Transmissió Sexual i el VIH li corresponen les funcions següents:
a) Coordinar, fer el seguiment i interpretar la informació sistemàtica de la vigilància de les infeccions de transmissió sexual (ITS) i del virus de la immunodeficiència humana (VIH).
b) Coordinar els programes de subvencions i ajuts a entitats que treballen en l'àmbit de les ITS i el VIH.
c) Coordinar l'activitat d'intervenció vers les ITS i el VIH amb les entitats cíviques.
d) Dur a terme la coordinació interdepartamental i territorial en els àmbits de la prevenció i el control de les ITS i el VIH.
e) Elaborar i difondre normes i recomanacions adreçades tant als professionals sanitaris com a la població en general.
f) Dissenyar i analitzar l'acompliment de programes comunitaris de prevenció del VIH i la sida.
Subdirecció General de Drogodependències
A la Subdirecció General de Drogodependències li corresponen les funcions següents:
a) Gestionar les polítiques sanitàries en matèria de prevenció, assistència i tractament de les drogodependències.
b) Coordinar els dispositius, tant governamentals com no governamentals, implicats en la lluita contra aquesta malaltia.
c) Elaborar els informes preceptius per a l'autorització i el registre dels centres i els serveis destinats a l'atenció de les drogodependències, i donar assistència tècnica als centres i serveis de caràcter públic que actuen en l'àmbit de l'atenció i la prevenció de les drogodependències.
d) Donar assistència tècnica als centres i serveis de caràcter públic que actuen en l'àmbit de l'atenció i la prevenció de les drogodependències.
e) Gestionar, si s'escau, els concerts, els contractes, les subvencions i altres prestacions econòmiques en matèria de drogodependències.
f) Coordinar-se amb els òrgans d'altres departaments que participen en els programes d'actuació interdepartamentals en relació amb les drogodependències.
g) Establir actuacions per al foment i la millora dels serveis en matèria d'atenció i prevenció de les drogodependències.
h) Planificar i programar les actuacions referides al desplegament de la legislació aplicable en l'àmbit de la prevenció i l'assistència en matèria de substàncies que poden generar dependència.
De la Subdirecció General de Drogodependències en depèn l'Àrea de Projectes i Recursos en Prevenció i Reducció de Danys.
Àrea de Projectes i Recursos en Prevenció i Reducció de Danys
A l'Àrea de Projectes i Recursos en Prevenció i Reducció de Danys, configurada com a àrea funcional, li corresponen les funcions següents:
a) Coordinar i gestionar tècnicament i econòmicament les actuacions de prevenció, assistència, reducció de danys, reinserció i vigilància epidemiològica en matèria de substàncies que poden generar dependència.
b) Coordinar tècnicament les relacions entre l'Administració de la Generalitat i les entitats representatives del món local, institucions, organitzacions no governamentals i societats científiques en el camp de les drogodependències.
c) Avaluar la implementació dels projectes, serveis i recursos, així com els referits a la cartera de serveis prioritaris de salut pública.
d) Coordinar i supervisar els projectes internacionals en matèria de drogodependències en col·laboració amb organismes i entitats internacionals.
e) Coordinar i supervisar projectes de recerca impulsats des de la Subdirecció General de Drogodependències.
Subdirecció General de Salut Laboral
A la Subdirecció General de Salut Laboral li corresponen, sens perjudici de les competències que en aquesta matèria corresponguin al departament competent en matèria de treball, seguretat i salut laboral i prevenció de riscos laborals, les funcions següents:
a) Desenvolupar un sistema de vigilància de malalties i problemes de salut relacionats amb el treball.
b) Dirigir la xarxa d'unitats de salut laboral i donar-hi suport.
c) Establir i revisar els protocols per a la vigilància de la salut individual dels treballadors exposats a riscos laborals.
d) Col·laborar en la investigació i el control dels brots epidèmics d'origen laboral.
e) Desenvolupar els programes de vigilància de la salut postocupacional, d'acord amb la legislació de riscos laborals.
f) Establir una xarxa de centres de referència per al diagnòstic de patologies professionals, per mitjà de convenis específics amb centres assistencials.
g) Donar suport als serveis assistencials, especialment en el nivell de l'atenció primària, perquè puguin gestionar correctament els casos de patologies professionals.
h) Donar suport a les empreses i als serveis de prevenció de riscos laborals, propis i aliens, perquè puguin acomplir les seves activitats de salut laboral.
i) Promoure la realització en el lloc de treball d'activitats de protecció i promoció de la salut i de prevenció de les malalties i els problemes relacionats amb el treball, en coordinació amb les estructures d'atenció primària de salut, les mútues d'accidents de treball i malalties professionals i els serveis de prevenció de riscos laborals.
j) Coordinar les activitats de salut laboral que la Secretaria de Salut Pública du a terme amb el departament competent en matèria de treball, seguretat i salut laborals i prevenció de riscos laborals, i col·laborar amb la Subdirecció General d'Avaluacions Mèdiques en la notificació i gestió de casos de patologia laboral.
k) Establir els mitjans adequats per avaluar i controlar les actuacions sanitàries que els serveis de prevenció facin a les empreses.
l) Contribuir a la promoció de la recerca en salut laboral necessària per identificar i prevenir patologies que, amb caràcter general, les condicions de treball puguin produir o agreujar.
m) Promoure la formació en l'àmbit de les professions relacionades amb la salut laboral.
n) Les altres actuacions que promoguin la millora en la vigilància, promoció i protecció de la salut dels treballadors i la prevenció dels problemes de salut relacionats amb el treball.
La Subdirecció General de Salut Laboral s'estructura en el Servei de Coordinació d'Actuacions de Salut Laboral.
Servei de Coordinació d'Actuacions de Salut Laboral
Al Servei de Coordinació d'Actuacions de Salut Laboral li corresponen, sens perjudici de les competències que en aquesta matèria corresponguin al departament competent en matèria de treball, seguretat i salut laboral i prevenció de riscos laborals, les funcions següents:
a) Promoure projectes, programes i actuacions conjunts entre els serveis de prevenció de riscos laborals de les empreses i el sistema de mútues d'accidents de treball i malalties professionals de la Seguretat Social.
b) Desenvolupar estratègies en matèria de medicina del treball en relació amb la prevenció de riscos laborals a les empreses, facilitant la coordinació, avaluació i control de les activitats de vigilància de la salut dels treballadors realitzades pels serveis de prevenció de riscos laborals.
c) Promoure la salut en l'entorn laboral.
d) Desenvolupar actuacions de vigilància epidemiològica dels problemes de salut relacionats amb l'entorn laboral.
e) Desenvolupar estratègies de suport a l'atenció primària de salut.
f) Gestionar els problemes de salut relacionats amb el treball.
g) Gestionar programes específics territorials relacionats amb la vigilància postocupacional.
h) Promoure la formació i recerca en l'àmbit de la salut laboral a Catalunya.
Subdirecció General d'Avaluacions Mèdiques
A la Subdirecció General d'Avaluacions Mèdiques li corresponen les funcions següents:
a) Coordinar el control, la inspecció, l'avaluació i el seguiment dels processos mèdics i sanitaris corresponents a les prestacions del sistema de la Seguretat Social en matèria d'incapacitats laborals.
b) Impulsar les principals línies estratègiques en el control de la incapacitat per part de l'atenció primària, l'Institut Nacional de la Seguretat Social, les entitats col·laboradores (mútues d'accidents laborals i malalties professionals) i les empreses.
c) Executar la prestació de serveis de la cartera de serveis de salut pública amb relació a les avaluacions mèdiques i les funcions relacionades.
d) Efectuar avaluacions mèdiques dels funcionaris dels diferents cossos o escales de l'Administració de la Generalitat que ocupen llocs de treball que requereixen unes condicions físiques o psíquiques especials en els procediments d'assignació de llocs de treball de segona activitat, d'acord amb la normativa aplicable.
e) Efectuar avaluacions mèdiques de les persones amb possible incapacitat funcional per exercir determinades activitats, d'acord amb la normativa sectorial aplicable.
f) Elaborar informes i dictàmens que avaluïn l'adequació de les actuacions sanitàries del sistema sanitari de cobertura pública a la bona pràctica professional, en el marc dels procediments de responsabilitat patrimonial.
g) Exercir la direcció administrativa, economicofinancera i tècnica de la Subdirecció.
h) Coordinar el disseny, el desenvolupament i la implantació del pla de sistemes d'informació i gestió.
i) Elaborar i difondre protocols de patologies mèdiques; detectar les necessitats formatives en matèria d'avaluació mèdica i coordinar la realització de la formació amb les unitats del Departament competents en la matèria.
j) Realitzar projectes d'investigació i estudis comparatius en l'àmbit competencial.
En l'exercici de les seves funcions, la Subdirecció General d'Avaluacions Mèdiques i els òrgans en què s'estructura empren la denominació d'Institut Català d'Avaluacions Mèdiques.
La Subdirecció General d'Avaluacions Mèdiques s'estructura en els òrgans següents:
a) El Servei d'Avaluació Medicolegal.
b) El Servei d'Avaluacions Mèdiques d'Incapacitats Permanents a Barcelona i Catalunya Central.
c) El Servei d'Avaluacions Mèdiques d'Incapacitats Temporals a Empreses, Atenció Primària i Entitats Gestores a Barcelona i Catalunya Central.
d) El Servei d'Avaluacions Mèdiques d'Incapacitats Temporals a Entitats Col·laboradores a Barcelona i Catalunya Central.
e) El Servei d'Avaluacions Mèdiques a Girona.
f) El Servei d'Avaluacions Mèdiques a Lleida i Alt Pirineu i Aran.
g) El Servei d'Avaluacions Mèdiques al Camp de Tarragona i Terres de l'Ebre.
Al Servei d'Avaluació Medicolegal li corresponen les funcions següents:
a) Elaborar informes i dictàmens que avaluen l'adequació de les actuacions sanitàries del sistema sanitari de cobertura pública a la bona pràctica professional, en el marc de procediments de responsabilitat patrimonial instats contra el Departament de Salut, el Servei Català de la Salut i l'Institut Català de la Salut.
b) Emetre informes mèdics en els procediments administratius de reclamació prèvia contra les altes i les baixes mèdiques del servei públic de salut i matèries anàlogues.
c) Emetre informes pericials i actuar com a perits en procediments judicials seguits per reclamacions contra altes i baixes mèdiques i matèries anàlogues.
d) Assessorar i donar suport a professionals de la Subdirecció General d'Avaluacions Mèdiques en matèria medicolegal.
e) Dissenyar i portar a terme les accions formatives adreçades al personal mèdic.
Servei d'Avaluacions Mèdiques d'Incapacitats Permanents a Barcelona i Catalunya Central
Al Servei d'Avaluacions Mèdiques d'Incapacitats Permanents a Barcelona i Catalunya Central li corresponen, dins del seu àmbit territorial, les funcions següents:
a) Realitzar avaluacions mèdiques d'incapacitats laborals permanents, de les prestacions contributives del sistema de la Seguretat Social sol·licitades per l'Institut Nacional de la Seguretat Social i l'Institut Social de la Marina.
b) Dur a terme avaluacions mèdiques d'incapacitats per a la realització de determinades activitats no laborals que poden comportar un risc per a tercers, d'acord amb la normativa vigent.
c) Realitzar avaluacions mèdiques i emetre informes per determinar el tipus de contingència.
d) Realitzar avaluacions mèdiques de treballadors amb lesions, mutilacions i deformacions no invalidants causades per accidents de treball o malalties professionals.
e) Dur a terme el control de les prestacions economicosanitàries derivades de l'assegurança escolar.
f) Emetre informes mèdics en relació amb la prestació de risc durant l'embaràs.
g) Emetre informe dels expedients de jubilació per incapacitat de funcionaris civils de l'Estat.
h) Realitzar avaluacions mèdiques del personal funcionari de la Generalitat que ocupa llocs de treball que requereixen unes condicions físiques o psíquiques especials en els procediments d'assignació de llocs de treball de segona activitat.
i) Assistir, en qualitat de vocal, a la Comissió d'Avaluació d'Incapacitats o òrgan competent de l'Administració de la Seguretat Social.
El Servei d'Avaluacions Mèdiques d'Incapacitats Permanents a Barcelona i Catalunya Central desenvolupa les seves funcions en l'àmbit territorial corresponent a les regions sanitàries homònimes del Servei Català de la Salut, d'acord amb la delimitació establerta reglamentàriament.
Servei d'Avaluacions Mèdiques d'Incapacitats Temporals a Empreses, Atenció Primària i Entitats Gestores a Barcelona i Catalunya Central
Al Servei d'Avaluacions Mèdiques d'Incapacitats Temporals a Empreses, Atenció Primària i Entitats Gestores a Barcelona i Catalunya Central li corresponen, dins del seu àmbit territorial, les funcions següents:
a) Vetllar pel compliment del conveni de col·laboració entre el ministeri competent en matèria de Seguretat Social i l'Administració de la Generalitat de Catalunya.
b) Realitzar el control i la inspecció, així com les avaluacions mèdiques necessàries, per garantir la correcta utilització de les prestacions per incapacitat temporal de la Seguretat Social per contingència comuna que gestionen l'Institut Nacional de la Seguretat Social i l'Institut Social de la Marina.
c) Avaluar la procedència de l'acumulació de processos d'incapacitat temporal.
d) Assessorar i donar suport als professionals sanitaris d'atenció primària i a altres professionals no sanitaris per a l'optimització de la gestió de la incapacitat temporal, i participar en les sessions clíniques programades.
e) Realitzar avaluacions mèdiques i informes sobre les reclamacions contra les altes lliurades per les mútues d'accidents laborals i malalties professionals davant l'Institut Nacional de la Seguretat Social.
f) Atendre sol·licituds d'avaluació mèdica efectuades per metges d'atenció primària i per empreses mitjançant els mecanismes legals establerts, i sol·licitar informes i dictàmens als organismes competents en la matèria.
El Servei d'Avaluacions Mèdiques d'Incapacitats Temporals a Empreses, Atenció Primària i Entitats Gestores a Barcelona i Catalunya Central desenvolupa les seves funcions en l'àmbit territorial corresponent a les regions sanitàries homònimes del Servei Català de la Salut, d'acord amb la delimitació establerta reglamentàriament.
Servei d'Avaluacions Mèdiques d'Incapacitats Temporals a Entitats Col·laboradores a Barcelona i Catalunya Central
Al Servei d'Avaluacions Mèdiques d'Incapacitats Temporals a Entitats Col·laboradores a Barcelona i Catalunya Central li corresponen, dins del seu àmbit territorial, les funcions següents:
a) Realitzar el control i la inspecció, així com les avaluacions mèdiques necessàries, per garantir la correcta utilització de les prestacions per incapacitat laboral de la Seguretat Social per contingència comuna que gestiona les mútues d'accidents laborals i malalties professionals.
b) Assessorar i donar suport als metges de les mútues per a l'optimització de la gestió de la incapacitat temporal, informant l'adequada sol·licitud de les visites, i participar en les sessions clíniques programades.
c) Atendre sol·licituds d'avaluació mèdica efectuades per les mútues d'accidents laborals i malalties professionals en els processos d'incapacitat temporal que gestionen per malaltia comuna i per contingència laboral si superen els 365 dies.
d) Valorar les seqüeles d'accidents de treball a sol·licitud de les mútues d'accidents laborals i malalties professionals.
El Servei d'Avaluacions Mèdiques d'Incapacitats Temporals a Entitats Col·laboradores a Barcelona i Catalunya Central desenvolupa les seves funcions en l'àmbit territorial corresponent a les regions sanitàries homònimes del Servei Català de la Salut, d'acord amb la delimitació establerta reglamentàriament.
Serveis d'Avaluacions Mèdiques a Girona, a Lleida i Alt Pirineu i Aran i al Camp de Tarragona i Terres de l'Ebre
Als serveis d'Avaluacions Mèdiques a Girona, a Lleida i Alt Pirineu i Aran i al Camp de Tarragona i Terres de l'Ebre els corresponen, en l'àmbit territorial respectiu, les funcions següents:
a) Realitzar el control i la inspecció, així com les avaluacions mèdiques necessàries, per garantir la correcta utilització de les prestacions per incapacitat laboral de la Seguretat Social.
b) Avaluar la procedència de l'acumulació de processos d'incapacitat temporal.
c) Assessorar i donar suport als professionals sanitaris d'atenció primària i a altres professionals no sanitaris per a l'optimització de la gestió de la incapacitat temporal, i participar en les sessions clíniques programades.
d) Realitzar avaluacions mèdiques d'incapacitats laborals, temporals i permanents, de les prestacions contributives del sistema de la Seguretat Social sol·licitades per les entitats gestores i col·laboradores competents, pels metges d'atenció primària i les empreses.
e) Dur a terme avaluacions mèdiques d'incapacitats per a la realització de determinades activitats no laborals que poden comportar un risc per a terceres persones, d'acord amb la normativa vigent.
f) Realitzar avaluacions mèdiques per determinar el tipus de contingència.
g) Realitzar avaluacions mèdiques de treballadors amb lesions, mutilacions i deformacions no invalidants causades per accidents de treball o malalties professionals.
h) Dur a terme el control de les prestacions economicosanitàries derivades de l'assegurança escolar.
i) Emetre informes mèdics en relació amb la prestació de risc durant l'embaràs.
j) Emetre informe dels expedients de jubilació per incapacitat de funcionaris civils de l'Estat.
k) Realitzar avaluacions mèdiques del personal funcionari de la Generalitat que ocupa llocs de treball que requereixen unes condicions físiques o psíquiques especials en els procediments d'assignació de llocs de treball de segona activitat.
l) Assistir, en qualitat de vocal, a la Comissió d'Avaluació d'Incapacitats o òrgan competent de l'Administració de la Seguretat Social.
a) El Servei d'Avaluacions Mèdiques a Girona, en l'àmbit territorial corresponent a la regió sanitària homònima del Servei Català de la Salut, d'acord amb la delimitació establerta reglamentàriament, i als municipis gironins de la comarca de la Cerdanya.
b) El Servei d'Avaluacions Mèdiques a Lleida i Alt Pirineu i Aran, en l'àmbit territorial corresponent a les regions sanitàries homònimes del Servei Català de la Salut, d'acord amb la delimitació establerta reglamentàriament, a excepció dels municipis gironins de la comarca de la Cerdanya.
c) El Servei d'Avaluacions Mèdiques al Camp de Tarragona i Terres de l'Ebre, en l'àmbit territorial corresponent a les regions sanitàries homònimes del Servei Català de la Salut, d'acord amb la delimitació establerta reglamentàriament.
Subdirecció General de Coordinació de la Salut Pública a la Catalunya Central, Camp de Tarragona, Lleida, Alt Pirineu i Aran i Terres de l'Ebre
A la Subdirecció General de Coordinació de la Salut Pública a la Catalunya Central, Camp de Tarragona, Lleida, Alt Pirineu i Aran i Terres de l'Ebre li corresponen, dins del seu àmbit territorial, les funcions següents:
c) Adoptar, dins del seu àmbit territorial, les mesures cautelars següents: la immobilització i, si escau, el comís de productes i substàncies; el tancament preventiu de les instal·lacions, els establiments, els serveis i les indústries; la suspensió de l'autorització sanitària de funcionament o la suspensió o prohibició de l'exercici d'activitats, o bé ambdues mesures alhora; la intervenció de mitjans materials o humans; la determinació de condicions prèvies en qualsevol fase de la fabricació o la comercialització de productes i substàncies, i també del funcionament de les instal·lacions, els establiments, els serveis i les indústries, amb la finalitat que corregeixin les deficiències detectades; la prohibició de la comercialització d'un producte o ordenar-ne la retirada del mercat i, si cal, acordar-ne la destrucció en condicions adequades, així com qualsevol altra mesura si hi ha risc per a la salut individual o col·lectiva, o si s'observa l'incompliment dels requisits i les condicions que estableix l'ordenament vigent o n'hi ha indicis raonables.
La Subdirecció General de Coordinació de la Salut Pública a la Catalunya Central, Camp de Tarragona, Lleida, Alt Pirineu i Aran i Terres de l'Ebre desenvolupa les seves funcions en l'àmbit territorial corresponent a les regions sanitàries del Servei Català de la Salut Catalunya Central, Camp de Tarragona, Lleida, i Terres de l'Ebre i al Sector Sanitari Alt Pirineu del Servei Català de la Salut.
La Subdirecció General de Coordinació de la Salut Pública a la Catalunya Central, Camp de Tarragona, Lleida, Alt Pirineu i Aran i Terres de l'Ebre s'estructura en els òrgans següents:
a) Servei de Salut Pública a l'Anoia.
b) Servei de Salut Pública al Solsonès, Bages i Berguedà.
c) Servei de Salut Pública a Osona.
d) Servei de Salut Pública a Lleida i Alt Pirineu i Aran.
f) Servei de Salut Pública a les Terres de l'Ebre.
g) Servei de Protecció de Salut a la Catalunya Central.
h) Servei de Protecció de la Salut a Lleida i Alt Pirineu i Aran.
i) Servei de Protecció de la Salut al Camp de Tarragona i Terres de l'Ebre.
j) Servei de Promoció de la Salut a la Catalunya Central.
k) Servei de Promoció de la Salut a Lleida i Alt Pirineu i Aran.
l) Servei de Promoció de la Salut al Camp de Tarragona i Terres de l'Ebre.
m) Servei d'Administració i Suport Territorial a la Catalunya Central.
n) Servei d'Administració i Suport Territorial a Lleida i Alt Pirineu i Aran.
o) Servei d'Administració i Suport Territorial al Camp de Tarragona i Terres de l'Ebre.
Subdirecció General de Coordinació de la Salut Pública a Barcelona i Girona
A la Subdirecció General de Coordinació de la Salut Pública a Barcelona i Girona li corresponen, dins del seu àmbit territorial, les funcions següents:
c) Adoptar, dins del seu àmbit territorial, les mesures cautelars següents: la immobilització i, si escau, el comís de productes i substàncies; el tancament preventiu de les instal·lacions, els establiments, els serveis i les indústries; la suspensió de l'autorització sanitària de funcionament o la suspensió o prohibició de l'exercici d'activitats, o bé ambdues mesures alhora; la intervenció de mitjans materials o humans; la determinació de condicions prèvies en qualsevol fase de la fabricació o la comercialització de productes i substàncies, i també del funcionament de les instal·lacions, els establiments, els serveis i les indústries, amb la finalitat que corregeixin les deficiències detectades; la prohibició de la comercialització d'un producte o ordenar-ne la retirada del mercat i, si cal, acordar-ne la destrucció en condicions adequades, així com qualsevol altra mesura si hi ha risc per a la salut individual o col·lectiva o si s'observa l'incompliment dels requisits i les condicions que estableix l'ordenament vigent o n'hi ha indicis raonables.
La Subdirecció General de Coordinació de la Salut Pública a Barcelona i Girona desenvolupa les seves funcions en l'àmbit territorial corresponent a la Regió Sanitària Barcelona, a excepció del territori dels sectors sanitaris ubicats a la ciutat de Barcelona, i a la Regió Sanitària Girona del Servei Català de la Salut.
La Subdirecció General de Coordinació de la Salut Pública a Barcelona i Girona s'estructura en els òrgans següents:
a) Servei de Salut Pública al Barcelonès Nord i Maresme.
b) Servei de Salut Pública a l'Alt Penedès i Garraf.
c) Servei de Salut Pública al Baix Llobregat Centre-Litoral i l'Hospitalet de Llobregat i Baix Llobregat Nord.
d) Servei de Salut Pública al Vallès Occidental Est.
e) Servei de Salut Pública al Vallès Occidental Oest.
f) Servei de Salut Pública al Vallès Oriental.
i) Servei de Protecció de la Salut a Barcelona.
j) Servei de Protecció de la Salut a Girona.
k) Servei de Promoció de la Salut a Barcelona.
l) Servei de Promoció de la Salut a Girona.
m) Servei d'Administració i Suport Territorial a Barcelona.
n) Servei d'Administració i Suport Territorial a Girona.
Als serveis de Salut Pública previstos de les lletres a) a f), inclusivament, de l'apartat 3 de l'article 70 i de les lletres a) a h), inclusivament, de l'apartat 3 de l'article 71, en l'àmbit territorial respectiu, els corresponen les funcions següents:
a) Realitzar activitats de protecció de la salut, d'acord amb la cartera de serveis.
b) Realitzar activitats de promoció de la salut, d'acord amb la cartera de serveis.
c) Donar suport a les activitats de vigilància de la salut pública que es desenvolupin en l'àmbit territorial on treballa l'equip territorial.
d) Dur a terme tasques de coordinació, col·laboració i cooperació amb el conjunt d'organitzacions i institucions relacionades amb la salut pública, que inclouen els recursos municipals de salut pública, els equips d'atenció primària de les àrees bàsiques de salut, les unitats de medicina preventiva i salut pública dels hospitals on n'hi hagi i altres recursos, d'acord amb els instruments de planificació existents.
e) Efectuar tasques de control oficial sobre els objectes de risc presents en el territori d'acord amb els programes i la normativa d'aplicació.
f) Realitzar activitats relacionades amb el funcionament intern que inclouen la formació, la recerca, l'organització, la gestió, la política de qualitat i l'avaluació.
a) Els serveis de Salut Pública previstos de les lletres a) a c), inclusivament, de l'apartat 3 de l'article 70 i de les lletres a) a h), inclusivament, de l'apartat 3 de l'article 71, en l'àmbit territorial corresponent als sectors sanitaris homònims del Servei Català de la Salut, d'acord amb la delimitació establerta reglamentàriament.
b) El Servei de Salut Pública a Lleida i Alt Pirineu i Aran, en l'àmbit territorial corresponent a la Regió Sanitària Lleida i al Sector Sanitari Alt Pirineu del Servei Català de la Salut.
c) Els serveis de Salut Pública previstos a les lletres e) i f) de l'apartat 3 de l'article 70, en l'àmbit territorial corresponent a les regions sanitàries homònimes del Servei Català de la Salut, d'acord amb la delimitació establerta reglamentàriament.
Serveis de Protecció de la Salut
Als serveis de Protecció de la Salut previstos de les lletres g) a i), inclusivament, de l'apartat 3 de l'article 70 i a les lletres i) i j) de l'apartat 3 de l'article 71, en l'àmbit territorial respectiu, els corresponen les funcions següents:
a) Planificar, programar i harmonitzar en el seu àmbit territorial, juntament amb els responsables dels serveis de salut pública, el desplegament i l'aplicació dels programes, protocols i procediments aprovats per la Subdirecció General de Protecció de la Salut.
b) Impulsar, coordinar i supervisar en el territori la prestació de serveis de la cartera de serveis de salut pública sobre protecció de la salut i les funcions relacionades.
c) Supervisar i coordinar la gestió de les alertes i les investigacions ambientals i alimentàries lligades als brots en el seu àmbit territorial.
d) Proposar el tràmit de procediment d'autorització, registre i acreditació dels establiments i dels centres que ho requereixen en l'àmbit de la protecció de la salut.
e) Col·laborar en la coordinació i el funcionament dels sistemes i de les aplicacions informàtiques de suport.
a) Els serveis de Protecció de la Salut previstos a les lletres g) i i) de l'apartat 3 de l'article 70 i a la lletra j) de l'apartat 3 de l'article 71, en l'àmbit territorial corresponent a les regions sanitàries homònimes del Servei Català de la Salut, d'acord amb la delimitació establerta reglamentàriament.
b) El Servei de Protecció de la Salut a Lleida i Alt Pirineu i Aran, en l'àmbit territorial corresponent a la Regió Sanitària Lleida i al Sector Sanitari Alt Pirineu del Servei Català de la Salut.
c) El Servei de Protecció de la Salut a Barcelona, en l'àmbit territorial corresponent a la Regió Sanitària Barcelona del Servei Català de la Salut, a excepció del territori dels sectors sanitaris ubicats a la ciutat de Barcelona.
Serveis de Promoció de la Salut
Als serveis de Promoció de la Salut previstos de les lletres j) a l), inclusivament, de l'apartat 3 de l'article 70 i a les lletres k) i l) de l'apartat 3 de l'article 71, en l'àmbit territorial respectiu, els corresponen les funcions següents:
a) Planificar, programar i harmonitzar en el seu àmbit territorial, de manera coordinada amb els responsables dels serveis de salut pública, el desplegament i l'aplicació de plans i dels programes aprovats per la Subdirecció General de Promoció de la Salut.
b) Impulsar, coordinar i supervisar en el territori la prestació de serveis de la cartera de serveis de la salut pública sobre promoció de la salut i prevenció de la malaltia i les funcions relacionades.
a) Els serveis de Promoció de la Salut previstos a les lletres j) i l) de l'apartat 3 de l'article 70 i a la lletra l) de l'apartat 3 de l'article 71, en l'àmbit territorial corresponent a les regions sanitàries homònimes del Servei Català de la Salut, d'acord amb la delimitació establerta reglamentàriament.
b) El Servei de Promoció de la Salut a Lleida i Alt Pirineu i Aran, en l'àmbit territorial corresponent a la Regió Sanitària Lleida i al Sector Sanitari Alt Pirineu del Servei Català de la Salut.
c) El Servei de Promoció de la Salut a Barcelona, en l'àmbit territorial corresponent a la Regió Sanitària Barcelona del Servei Català de la Salut, a excepció del territori dels sectors sanitaris ubicats a la ciutat de Barcelona.
Serveis d'Administració i Suport Territorial
Als serveis d'Administració i Suport Territorial previstos de les lletres m) a o), inclusivament, de l'apartat 3 de l'article 70 i a les lletres m) i n) de l'apartat 3 de l'article 71, en l'àmbit territorial respectiu, els corresponen les funcions següents:
a) Coordinar l'elaboració del pressupost, col·laborar en la gestió i fer-ne el seguiment, tant en els capítols d'ingressos com en els de despeses.
b) Planificar les necessitats de contractació i fer el seguiment del compliment de les obligacions dels contractistes.
c) Coordinar l'execució dels projectes d'actuació en matèria de sistemes d'informació, estàndards i tecnologies informàtiques i comunicacions.
d) Gestionar els recursos humans del seu àmbit territorial pel que fa a la selecció, la gestió, el règim jurídic del personal i les activitats de formació, i col·laborar en la implantació dels plans de prevenció i salut laboral.
e) Gestionar i administrar els recursos materials i informàtics del seu àmbit, així com coordinar el règim interior i els serveis generals.
f) Dirigir i impulsar l'execució dels models de qualitat per a la gestió administrativa basats en criteris de millora contínua.
g) Col·laborar en la negociació, proposta i seguiment de l'execució dels convenis de col·laboració per a la prestació de serveis de salut pública amb els ens locals.
h) Donar suport jurídic i tramitar els expedients administratius dels assumptes que ho requereixin en l'àmbit de les funcions del seu àmbit territorial.
En l'exercici de les seves funcions, els serveis d'Administració i Suport Territorial actuen sota la dependència funcional de les subdireccions generals de la Direcció de Serveis, competents per raó de la matèria, i de la persona titular d'aquest òrgan.
a) Els serveis d'Administració i Suport Territorial previstos a les lletres m) i o) de l'apartat 3 de l'article 70 i a la lletra n) de l'apartat 3 de l'article 71, en l'àmbit territorial corresponent a les regions sanitàries homònimes del Servei Català de la Salut, d'acord amb la delimitació establerta reglamentàriament.
b) El Servei d'Administració i Suport Territorial a Lleida i Alt Pirineu i Aran, en l'àmbit territorial corresponent a la Regió Sanitària Lleida i al Sector Sanitari Alt Pirineu del Servei Català de la Salut.
c) El Servei d'Administració i Suport Territorial a Barcelona, en l'àmbit territorial corresponent a la Regió Sanitària Barcelona del Servei Català de la Salut, a excepció del territori dels sectors sanitaris ubicats a la ciutat de Barcelona.
Servei d'Estratègia i Coordinació de Polítiques de Salut Pública
Al Servei d'Estratègia i Coordinació de Polítiques de Salut Pública li corresponen les funcions següents:
a) Elaborar i fer el seguiment del Pla estratègic anual de salut pública en coordinació amb les diferents unitats de la Secretaria de Salut Pública, així com el seguiment de les polítiques d'estratègia europea i internacional en matèria de salut pública.
b) Donar suport a les unitats de les subdireccions generals de Salut Pública en l'elaboració del Pla interdepartamental de salut pública, del Pla de salut i del Pla de seguretat alimentària.
c) Supervisar l'elaboració dels informes periòdics de seguiment de l'activitat de salut pública i analitzar-ne l'impacte mitjançant quadres de comandament, objectius i indicadors.
d) Realitzar els informes d'anàlisi cost-benefici dels projectes implantats i dels susceptibles de ser implementats per la Secretaria de Salut Pública.
e) Coordinar el suport tècnic de la resta d'unitats orgàniques de la Secretaria de Salut Pública en l'execució dels objectius estratègics anuals.
f) Dirigir les accions de comunicació i representació de la Secretaria de Salut Pública.
g) Dirigir la interlocució en les relacions i actuacions amb els ens locals i supervisar les actuacions que se'n derivin.
h) Supervisar i donar suport a la tramitació de peticions que es derivin de l'activitat parlamentària o d'altres òrgans de control.
i) Informar, supervisar i donar suport a la gestió i seguiment dels convenis de col·laboració amb ens locals, universitats i societat civil, en representació de la Secretaria de Salut Pública.
j) Impulsar, coordinar i fer el seguiment del Consell de Participació i altres òrgans i comissions de participació que s'hagin establert reglamentàriament en l'àmbit de la salut pública.
A la Direcció General de Planificació i Recerca en Salut li corresponen les funcions següents:
a) Analitzar la salut de la població de Catalunya i els seus determinants, així com les desigualtats en salut, fomentant la difusió dels resultats mitjançant l'Informe de salut, en col·laboració amb la Secretaria de Salut Pública.
b) Dirigir i coordinar el disseny, el seguiment i l'avaluació del Pla de salut de Catalunya en els termes en què els articles 62, 63 i 64 de la Llei 15/1990, de 9 de juliol, d'ordenació sanitària de Catalunya, atribueixen aquesta competència al Departament de Salut.
c) Dirigir, coordinar i avaluar la planificació estratègica dels plans directors, els plans d'ordenació de serveis, els plans interdepartamentals i els programes de salut.
d) Dirigir el procés d'elaboració, avaluació i actualització del Mapa sanitari, sociosanitari i de salut pública, i fer-ne el seguiment.
e) Formular els objectius estratègics de la prestació de serveis sanitaris de cobertura pública de Catalunya en el marc del Pla de salut de Catalunya i avaluar el balanç de resultats.
f) Formular criteris i directrius de planificació per a l'elaboració de la cartera de serveis sanitaris d'utilització pública, inclosa la cartera de salut pública, que ha d'orientar la planificació operativa i la compra de serveis que efectua el Servei Català de la Salut.
g) Fomentar i planificar la política de recerca i la generació d'innovació, i avaluar l'impacte social de la recerca biomèdica en l'àmbit de la salut, en col·laboració amb el departament competent en matèria de recerca, les universitats, els centres de recerca, l'Agència de Qualitat i Avaluació Sanitàries de Catalunya i altres institucions.
h) Dirigir i coordinar el disseny, el seguiment i l'avaluació del Pla estratègic de recerca i innovació en salut.
i) Establir i dirigir les polítiques en l'àmbit de la planificació de necessitats de professionals i de l'ordenació professional, de la formació en matèria de salut i del desenvolupament professional, que assegurin el contínuum educatiu, el manteniment i la millora de les competències professionals i la qualitat del sistema de salut, orientant i avaluant la planificació operativa, amb coneixement de l'estructura de recursos humans, de les condicions de treball i el seu impacte en resultats en l'àmbit del sistema sanitari integral d'utilització pública de Catalunya.
j) Exercir les funcions d'autoritat sanitària corresponents a l'acreditació i certificació de professionals sanitaris i de les activitats de formació que aquests desenvolupin.
k) Exercir les funcions d'autoritat sanitària corresponents a les autoritzacions que regula la Llei 14/2007, de 3 de juliol, de recerca biomèdica.
l) Altres funcions que li siguin encomanades pel conseller o consellera.
S'integren al Departament de Salut, a través de la Direcció General de Planificació i Recerca en Salut, en els termes previstos en la normativa que en regula les funcions i l'organització respectives, els òrgans següents:
a) El Consell Català de Formació Continuada de les Professions Sanitàries.
b) El Consell de la Professió Mèdica de Catalunya.
c) El Consell de la Professió Infermera de Catalunya.
d) La Xarxa de Comissions de Docència i Comissions Assessores dels Centres Sanitaris Acreditats per a la Formació dels Especialistes en Ciències de la Salut a Catalunya.
La Direcció General de Planificació i Recerca en Salut s'estructura en els òrgans següents:
a) La Subdirecció General de Planificació Sanitària.
c) La Subdirecció General de Recerca i Innovació en Salut.
d) La Subdirecció General de Planificació i Desenvolupament Professional.
Subdirecció General de Planificació Sanitària
A la Subdirecció General del Planificació Sanitària li corresponen les funcions següents:
a) Dirigir, coordinar i avaluar el disseny del Pla de salut de Catalunya en col·laboració amb altres ens, organismes i unitats.
b) Dirigir i coordinar el disseny, el seguiment i l'avaluació de l'Enquesta de salut de Catalunya (ESCA).
c) Definir les estratègies i els criteris per a l'aplicació del Pla de salut de Catalunya en els àmbits amb implicació en la salut.
d) Impulsar el desenvolupament de recomanacions i criteris per a la millora de la pràctica clínica i per a l'orientació dels serveis sanitaris, d'acord amb les previsions de la política sanitària i en col·laboració amb l'Agència de Qualitat i Avaluació Sanitàries de Catalunya.
e) Avaluar l'aplicació i el grau d'assoliment dels objectius del Pla de salut de Catalunya, el seu impacte en la salut de la població i en la demanda i la utilització dels serveis sanitaris, en termes d'equitat, eficiència i satisfacció dels usuaris.
f) Promoure i coordinar estudis d'anàlisi de necessitats de salut i de serveis.
g) Obtenir la informació necessària per a la realització d'estudis sobre la salut i els serveis sanitaris i per a l'elaboració d'estadístiques.
h) Coordinar l'elaboració dels criteris d'utilització de la informació sanitària i les relacions amb els organismes estatals amb responsabilitats en aquests àmbits.
La Subdirecció General del Planificació Sanitària s'estructura en els òrgans següents:
Al Servei del Pla de Salut li corresponen les funcions següents:
a) Analitzar les necessitats de salut de la població, identificar les desigualtats i els problemes de salut prioritaris i proposar les intervencions atenent criteris d'eficiència, factibilitat i acceptabilitat social.
b) Recollir i elaborar la informació necessària per a la realització del Pla de salut.
c) Desenvolupar mecanismes per conèixer l'estat de la salut de la població en col·laboració amb altres unitats del Departament de Salut i altres ens, si escau.
d) Formular els objectius de salut i les estratègies d'intervenció i avaluar-los.
e) Dissenyar, elaborar i difondre l'Enquesta de salut de Catalunya.
f) Establir relacions de coordinació amb les regions sanitàries, les unitats i els programes del Departament de Salut i altres departaments i institucions per tal d'elaborar el Pla de salut de Catalunya i de les regions sanitàries, impulsar-ne l'aplicació i avaluar-lo, en un context de participació social i ciutadana.
Al Servei d'Estudis li corresponen les funcions següents:
b) Recollir, validar i analitzar la informació sanitària que permeti elaborar estudis i indicadors sanitaris sobre problemes de salut i l'activitat dels serveis sanitaris.
c) Coordinar la publicació i difusió dels resultats de les anàlisis i els informes sobre problemes de salut i serveis sanitaris.
Del Servei d'Estudis en depèn la Secció d'Informació de Salut i Serveis Sanitaris.
Secció d'Informació de Salut i Serveis Sanitaris
A la Secció d'Informació de Salut i Serveis Sanitaris li corresponen les funcions següents:
a) Gestionar i mantenir els registres d'informació del Servei d'Estudis.
b) Analitzar la informació pròpia del Servei d'Estudis i coordinar la provinent d'altres unitats, per tal de produir indicadors sanitaris que permetin conèixer la situació de la salut i dels serveis sanitaris de Catalunya.
c) Promoure, coordinar i, si escau, executar estudis sobre problemes de salut i d'activitat dels serveis sanitaris, per tal d'assistir el Departament davant de problemes de salut i de prestació de serveis sanitaris concrets.
Subdirecció General de la Cartera de Serveis i el Mapa Sanitari
A la Subdirecció General de la Cartera de Serveis i el Mapa Sanitari li corresponen les funcions següents:
a) Analitzar i estudiar la utilització dels serveis sanitaris i sociosanitaris d'utilització pública.
b) Participar en l'establiment de criteris dels sistemes d'autorització, registre i acreditació de centres sanitaris.
c) Definir i actualitzar la cartera de serveis de provisió pública i establir els criteris per a l'operativització de la cartera de serveis a escala territorial.
d) Impulsar les estratègies de desenvolupament de serveis d'acord amb el Pla de salut.
e) Analitzar la qualitat i la relació cost-efectivitat dels diferents models d'ordenació de serveis.
f) Establir els criteris per a la reordenació de serveis per donar resposta a les necessitats de la població i fer efectiva l'adequació del model assistencial d'acord amb els principis del Pla de salut.
g) Definir els objectius estratègics de la prestació de serveis de cobertura pública que orienten la compra de serveis que du a terme el Servei Català de la Salut.
h) Analitzar els resultats de l'avaluació de serveis de cobertura pública que fa el Servei Català de la Salut, per tal de fer el seguiment dels objectius estratègics que recull el Pla de salut de Catalunya.
i) Dissenyar i actualitzar el Mapa sanitari, sociosanitari i de salut pública de Catalunya, monitorar-ne el desenvolupament i facilitar-ne el desplegament al territori.
j) Elevar al director general les propostes de noves línies estratègiques i criteris de planificació de serveis del Mapa sanitari.
k) Analitzar i col·laborar en el desenvolupament dels plans funcionals dels centres sanitaris, en consonància amb les directrius del Mapa sanitari, sociosanitari i de salut pública de Catalunya.
Subdirecció General de Recerca i Innovació en Salut
A la Subdirecció General de Recerca i Innovació en Salut li corresponen les funcions següents:
a) Proposar les directrius de política científica i d'innovació en ciències de la salut de Catalunya.
b) Proposar un sistema d'informació de la recerca i la innovació en ciències de la salut a Catalunya alineat amb el que el Departament competent en matèria de recerca desenvolupi per a aplicació general.
c) Avaluar l'impacte social de la recerca biomèdica en la salut i en la qualitat de vida en col·laboració amb l'Agència de Qualitat i Avaluació Sanitàries de Catalunya.
d) Avaluar la viabilitat de nous projectes institucionals de recerca i d'innovació, així com impulsar i proposar mesures de correcció en els projectes institucionals de recerca i d'innovació existents.
e) Ordenar i coordinar les estructures de recerca i d'innovació: instituts d'investigació sanitària, centres de recerca, centres d'investigació biomèdica en xarxa, xarxes, programes, centres de tecnologies mèdiques, etc., amb l'objectiu de generar sinergies.
f) Establir un sistema d'assignació de recursos econòmics als centres i programes de recerca i innovació en salut.
g) Proposar mesures per actualitzar la política de recursos humans destinats a la recerca i la innovació, fent especial atenció a la carrera professional dels investigadors i a la seva formació, així com a la del personal dedicat a tasques de transferència del coneixement i de la tecnologia.
h) Fomentar les relacions dels centres generadors de coneixement amb les universitats i les empreses.
i) Establir un sistema de relacions eficients amb el sistema català de ciència i tecnologia en ciències de la salut i, especialment, amb el departament competent en matèria de recerca.
j) Potenciar les relacions institucionals del Departament de Salut, pel que fa a la recerca i la innovació, amb l'òrgan competent en l'àmbit estatal, de la Unió Europea i mundial.
k) Fomentar estratègies d'innovació en ciències de la salut, promovent la valoració i la gestió de la innovació en els agents del sistema de salut, amb l'objectiu d'impulsar l'emprenedoria en el camp de les tecnologies mèdiques.
l) Fomentar, implementar i facilitar els instruments per a la captació de recursos competitius, contractes amb empreses i donacions procedents del mecenatge.
m) Proposar mesures per garantir els principis ètics i la integritat en les activitats de recerca.
n) Actuar en nom i representació de la Direcció General en la interlocució ordinària davant dels diferents organismes i entitats en relació amb l'exercici de les funcions previstes a les lletres c), d), f), g) i h).
Subdirecció General de Planificació i Desenvolupament Professional
A la Subdirecció General de Planificació i Desenvolupament Professional li corresponen les funcions següents:
a) Establir els criteris per a la definició de polítiques relatives a la salut en l'àmbit de la planificació i l'ordenació professional, de la formació en matèria de salut i del desenvolupament professional; fer el seguiment de la planificació operativa i de l'execució i avaluar-ne els resultats.
b) Analitzar i estudiar les necessitats i tendències en matèria de professions sanitàries, tot garantint l'equilibri entre l'oferta i la demanda de professionals de l'àmbit de la salut.
c) Impulsar la coordinació en matèria d'ordenació professional, de la formació sanitària i del desenvolupament professional amb les entitats i organismes professionals i amb els òrgans col·legiats de Catalunya i la resta de l'Estat.
d) Coordinar i gestionar els processos d'acreditació i certificació de professionals sanitaris i de les activitats de formació.
e) Donar suport tècnic al Consell Català de Formació Continuada de les Professions Sanitàries, al Consell de la Professió Mèdica de Catalunya, al Consell de la Professió Infermera de Catalunya, a la Xarxa de Comissions de Docència i Comissions Assessores dels Centres Sanitaris Acreditats per a la Formació dels Especialistes en Ciències de la Salut a Catalunya, i a la resta d'entitats professionals quan així ho estableixi la Direcció.
f) Conèixer l'estructura de recursos humans, les condicions de treball i el seu impacte en resultats en l'àmbit del sistema sanitari integral d'utilització pública de Catalunya.
A la Direcció General d'Ordenació i Regulació Sanitàries li corresponen les funcions següents:
a) Autoritzar i registrar els centres i serveis sanitaris i fer-ne el seguiment.
b) Definir i promoure el desenvolupament del sistema d'acreditació de centres i serveis sanitaris.
c) Ordenar l'atenció farmacèutica.
d) Dur a terme el control i l'avaluació en matèria farmacèutica, i fomentar i millorar la seguretat i la qualitat dels medicaments, dels productes sanitaris i dels cosmètics.
e) Definir, promoure i avaluar la política en matèria de seguretat dels pacients.
f) Avaluar les activitats de les entitats asseguradores de serveis sanitaris.
g) Exercir, com a autoritat sanitària, les funcions d'ordenació de les activitats d'auditoria, de control, avaluació i inspecció dels recursos sanitaris, públics i privats, i d'investigació del frau, mitjançant la planificació, coordinació i supervisió de les actuacions dels òrgans que fan efectiva la funció inspectora en aquest àmbit de competències.
h) Determinar criteris generals de regulació i ordenació dels serveis sanitaris i sociosanitaris del sistema sanitari públic i privat.
i) Donar suport i assistència al Comitè de Bioètica de Catalunya.
S'integren al Departament de Salut, a través de la Direcció General d'Ordenació i Regulació Sanitàries, en els termes previstos en la normativa que en regula les funcions i l'organització respectives, els òrgans següents:
a) El Consell Consultiu de Pacients de Catalunya.
b) El Comitè de Bioètica de Catalunya.
La Direcció General d'Ordenació i Regulació Sanitàries s'estructura en els òrgans següents:
a) La Subdirecció General d'Ordenació i Qualitat Sanitàries i Farmacèutiques.
b) La Subdirecció General d'Avaluació i Inspecció Sanitàries i Farmacèutiques.
Subdirecció General d'Ordenació i Qualitat Sanitàries i Farmacèutiques
A la Subdirecció General d'Ordenació i Qualitat Sanitàries i Farmacèutiques li corresponen les funcions següents:
b) Autoritzar i registrar els centres i serveis sanitaris i fer-ne el seguiment.
c) Promoure bones pràctiques en la provisió de serveis de salut orientades a la seguretat dels pacients i al respecte a la dignitat de les persones d'acord amb criteris bioètics, i la participació ciutadana en el procés d'elaboració de les polítiques d'atenció sanitària del Departament de Salut.
d) Desenvolupar el sistema d'acreditació de centres i serveis sanitaris assistencials.
e) Coordinar i gestionar les activitats necessàries per al coneixement de l'activitat sanitària de les entitats d'assegurança lliure que operen en el ram de la malaltia, per tal d'aconseguir una assistència sanitària segura, de qualitat, reconeguda i avaluable.
f) Ordenar, autoritzar, avaluar i acreditar els centres, els establiments i els serveis d'atenció farmacèutica.
g) Desenvolupar i dur a terme les competències en matèria de farmacoepidemiologia i farmacovigilància.
h) Vetllar, mitjançant activitats de coordinació, informació, control, avaluació i inspecció, perquè la investigació preclínica i clínica, la fabricació, la distribució, la comercialització, la promoció i la publicitat dels medicaments, productes sanitaris i cosmètics es facin d'acord amb la legislació vigent, per tal de garantir-ne la qualitat, la seguretat i l'eficàcia.
La Subdirecció General d'Ordenació i Qualitat Sanitàries i Farmacèutiques s'estructura en els òrgans següents:
- El Servei d'Ordenació Sanitària.
- El Servei d'Ordenació i Qualitat Farmacèutiques.
- El Servei de Control Farmacèutic i Productes Sanitaris.
- El Servei de Promoció de la Qualitat i la Bioètica.
Al Servei d'Ordenació Sanitària li corresponen les funcions següents:
a) Gestionar els processos i procediments relacionats amb l'autorització de centres i serveis sanitaris.
b) Elaborar estudis, avantprojectes i propostes de normes sobre autorització administrativa de centres i serveis assistencials.
c) Mantenir actualitzat el Registre de centres, serveis i establiments sanitaris.
d) Fomentar que les entitats d'assegurança lliure proporcionin una assistència segura, de qualitat, reconeguda i avaluable.
e) Assessorar els centres, serveis, professionals sanitaris i ciutadans que ho sol·licitin sobre temes administratius, normatius i de bones pràctiques professionals.
El Servei d'Ordenació Sanitària s'estructura en la Secció d'Ordenació de Centres i Serveis Sanitaris.
Secció d'Ordenació de Centres i Serveis Sanitaris
A la Secció d'Ordenació de Centres i Serveis Sanitaris li corresponen les funcions següents:
a) Tramitar els expedients d'autorització d'instal·lació, funcionament, modificació i tancament de centres i serveis sanitaris, independentment de la titularitat.
b) Realitzar visites de comprovació als centres, prèvies a l'atorgament de l'autorització de funcionament, sempre que ho determini la normativa.
c) Controlar el compliment dels requisits d'autorització dels centres i serveis sanitaris.
d) Assessorar els centres, serveis, professionals sanitaris i usuaris que ho sol·licitin sobre l'àmbit de l'autorització dels centres, de normativa i de bones pràctiques professionals.
e) Mantenir actualitzat el Registre de centres, serveis i establiments sanitaris del Departament de Salut.
f) Col·laborar en l'elaboració d'estadístiques de centres sanitaris.
Servei d'Ordenació i Qualitat Farmacèutiques
Al Servei d'Ordenació i Qualitat Farmacèutiques li corresponen les funcions següents:
a) Planificar i ordenar l'atenció farmacèutica en els diferents nivells assistencials.
b) Elaborar les propostes de normativa i els requisits tecnicosanitaris relacionats amb les funcions assignades a aquest Servei en l'àmbit de competències del Departament de Salut.
c) Aplicar els criteris d'ordenació farmacèutica, i gestionar els procediments d'acreditació, autorització i registre dels establiments, centres i serveis d'atenció farmacèutica, així com els de fabricació a mida i venda amb adaptació de productes sanitaris.
d) Gestionar les sol·licituds d'autorització per a la realització d'estudis postautorització amb medicaments.
e) Gestionar les sol·licituds d'autorització per a la realització de publicitat de medicaments adreçada al públic, en l'àmbit de competències del Departament de Salut.
f) Avaluar i controlar la promoció de medicaments adreçada als professionals sanitaris, així com la realització d'estudis postautorització amb medicaments.
g) Planificar i programar les activitats de vigilància dels riscos associats als medicaments.
El Servei d'Ordenació i Qualitat Farmacèutiques s'estructura en els òrgans següents:
a) La Secció d'Ordenació Farmacèutica.
b) La Secció de Vigilància i Publicitat dels Medicaments.
Secció d'Ordenació Farmacèutica
A la Secció d'Ordenació Farmacèutica li corresponen les funcions següents:
a) Elaborar les propostes de normativa i establir els requisits tècnics en matèria d'ordenació de l'atenció farmacèutica.
b) Tramitar els expedients d'autorització d'obertura, modificació, trasllat, tancament i acreditació dels establiments, centres i serveis d'atenció farmacèutica.
c) Efectuar les inscripcions en el Registre oficial dels establiments, centres i serveis d'atenció farmacèutica, i mantenir-lo actualitzat.
d) Elaborar els informes sobre els recursos administratius en matèria d'ordenació de l'atenció farmacèutica.
e) Elaborar les propostes de normativa i establir els requisits tècnics en matèria de fabricació a mida i venda amb adaptació de productes sanitaris.
f) Tramitar l'autorització sanitària d'obertura i de modificació dels establiments sanitaris on es realitzin les activitats de venda amb adaptació de productes sanitaris.
g) Tramitar l'autorització sanitària d'obertura, funcionament i modificació dels establiments o de les empreses on es realitzin les activitats de fabricació a mida de productes sanitaris.
h) Rebre i registrar les comunicacions d'activitat de venda de productes sanitaris.
i) Dur a terme activitats d'informació en les matèries exposades anteriorment.
Secció de Vigilància i Publicitat dels Medicaments
A la Secció de Vigilància i Publicitat dels Medicaments li corresponen les funcions següents:
a) Informar sobre situacions de desproveïment de medicaments a les oficines de farmàcia, serveis de farmàcia hospitalària i altres establiments o centres d'atenció farmacèutica i, si escau, establir els mecanismes per poder pal·liar aquestes situacions.
b) Elaborar les comunicacions de les alertes farmacèutiques relacionades amb la seguretat dels medicaments i sobre situacions de desproveïment de medicaments.
c) Establir els requisits i les condicions per a la gestió del Programa de farmacovigilància de Catalunya.
d) Coordinar l'elaboració i la difusió del Butlletí de Farmacovigilància de Catalunya.
e) Realitzar l'auditoria regular de verificació del compliment de les bones pràctiques del Centre de Farmacovigilància de Catalunya.
f) Planificar i programar actuacions de vigilància dels riscos associats als medicaments en la població.
g) Coordinar les activitats relacionades amb l'elaboració d'estudis de farmacovigilància i fer-ne difusió.
h) Elaborar les propostes de normativa i establir els requisits tècnics en matèria de seguretat i promoció de medicaments i realització d'estudis postautorització amb medicaments, en l'àmbit de competències del Departament de Salut.
i) Avaluar i tramitar les sol·licituds d'autorització de publicitat de medicaments adreçada al públic.
j) Avaluar, registrar i controlar la promoció de medicaments adreçada als professionals sanitaris.
k) Rebre, analitzar i tramitar les denúncies o reclamacions relacionades amb publicitat o promoció de medicaments.
l) Avaluar i tramitar les sol·licituds d'autorització per a la realització d'estudis postautorització amb medicaments.
m) Promoure la realització d'estudis de seguiment dels efectes dels medicaments en la població i fer-ne difusió.
n) Dur a terme activitats d'informació en les matèries exposades anteriorment.
Servei de Control Farmacèutic i Productes Sanitaris
Al Servei de Control Farmacèutic i Productes Sanitaris li corresponen les funcions següents:
a) Avaluar, controlar i inspeccionar els laboratoris que duen a terme activitats de recerca preclínica amb medicaments i productes sanitaris i cosmètics.
b) Avaluar, controlar i inspeccionar les empreses instal·lades a Catalunya que es dediquin a la fabricació de medicaments, així com les que comercialitzen i distribueixen medicaments d'ús humà.
c) Avaluar i controlar el sistema de farmacovigilància dels laboratoris titulars d'autorització de comercialització de medicaments ubicats a Catalunya.
d) Gestionar l'acreditació dels comitès d'ètica d'investigació clínica de Catalunya i avaluar-ne i controlar-ne el funcionament.
e) Controlar i inspeccionar els assaigs clínics amb medicaments i productes sanitaris que es duguin a terme a Catalunya.
f) Coordinar el sistema de difusió de les alertes farmacèutiques sobre defectes de qualitat i/o seguretat de medicaments, productes sanitaris i productes cosmètics, així com establir i coordinar amb els centres sanitaris de Catalunya un sistema de vigilància de productes sanitaris.
g) Gestionar les sol·licituds d'autorització de publicitat de productes sanitaris dirigida al públic, així com controlar i inspeccionar la publicitat i la promoció dels productes sanitaris i dels cosmètics, en l'àmbit de competències del Departament de Salut.
h) Registrar, avaluar, controlar i inspeccionar les empreses dedicades a la fabricació, la posada en el mercat i la distribució de productes sanitaris i cosmètics instal·lades a Catalunya.
i) Coordinar i realitzar activitats de control i inspecció relacionades amb la fabricació, comercialització i publicitat de medicaments, productes sanitaris i cosmètics il·legals o falsificats.
j) Registrar, controlar i inspeccionar les empreses que fabriquen, comercialitzen o distribueixen principis actius farmacèutics o determinats excipients d'ús en la fabricació de medicaments.
k) Elaborar les propostes de normativa i els requisits tecnicosanitaris relacionats amb les funcions assignades a aquest Servei en l'àmbit de competències del Departament de Salut.
El Servei de Control Farmacèutic i Productes Sanitaris s'estructura en els òrgans següents:
a) La Secció de Control de la Recerca i de la Farmacovigilància.
b) La Secció de Control de Fabricació i Distribució de Medicaments, Productes Sanitaris i Cosmètics.
Secció de Control de la Recerca i de la Farmacovigilància
A la Secció de Control de la Recerca i de la Farmacovigilància li corresponen les funcions següents:
a) Controlar i inspeccionar els laboratoris que realitzin estudis preclínics amb medicaments i productes sanitaris i cosmètics, com també mantenir un registre d'aquests laboratoris i elaborar els certificats que corresponguin.
b) Proposar l'ordenació dels comitès d'ètica d'investigació clínica de Catalunya i avaluar-ne i controlar-ne el funcionament, així com informar sobre les sol·licituds d'acreditació i de modificació, i mantenir un registre dels comitès acreditats.
c) Gestionar el registre i dur a terme el control dels assaigs clínics amb medicaments i productes sanitaris que es realitzen a Catalunya, mitjançant la inspecció dels centres sanitaris on es duen a terme, així com dels laboratoris farmacèutics promotors i els centres d'investigació per contracte implicats ubicats a Catalunya.
d) Avaluar i acreditar les unitats que duen a terme assaigs clínics amb medicaments sense finalitat terapèutica per als subjectes que hi participen.
e) Gestionar el sistema d'alerta farmacèutica.
f) Avaluar, inspeccionar i controlar el sistema de farmacovigilància establert pels laboratoris titulars d'autorització de comercialització de medicaments ubicats a Catalunya.
g) Rebre, analitzar i tramitar les denúncies o reclamacions sobre la realització d'assaigs clínics que no compleixen els requisits establerts, així com instruir, si escau, els expedients sancionadors corresponents.
h) Rebre i tramitar les notificacions d'incidents adversos amb productes sanitaris i cosmètics, així com promoure l'establiment d'un sistema de vigilància de productes sanitaris als centres sanitaris de Catalunya.
i) Elaborar i trametre les comunicacions de les alertes farmacèutiques relacionades amb els productes sanitaris i cosmètics.
j) Dur a terme activitats d'informació en les matèries exposades anteriorment.
Secció de Control de Fabricació i Distribució de Medicaments, Productes Sanitaris i Cosmètics
A la Secció de Control de Fabricació i Distribució de Medicaments, Productes Sanitaris i Cosmètics li corresponen les funcions següents:
a) Controlar la fabricació i comercialització dels medicaments mitjançant inspeccions periòdiques als laboratoris farmacèutics instal·lats a Catalunya, així com mantenir-ne un registre i elaborar els certificats que corresponguin.
b) Controlar la fabricació i distribució de principis actius farmacèutics i determinats excipients mitjançant inspeccions periòdiques a les empreses fabricants, importadores i distribuïdores d'aquests productes instal·lades a Catalunya, així com mantenir-ne un registre i elaborar els certificats que corresponguin.
c) Gestionar les sol·licituds d'autorització inicial i modificacions posteriors dels magatzems de distribució farmacèutica de Catalunya, així com avaluar-ne, controlar-ne i inspeccionar-ne periòdicament el funcionament i elaborar els certificats corresponents.
d) Dur a terme activitats de control i inspecció relacionades amb la fabricació, distribució, comercialització i publicitat de medicaments il·legals i/o falsificats.
e) Rebre, analitzar i tramitar les denúncies o reclamacions relacionades amb la fabricació i distribució de medicaments, així com instruir, si escau, els expedients sancionadors corresponents.
f) Dur a terme activitats d'avaluació, control i inspecció relacionades amb la fabricació, comercialització, distribució i publicitat de productes sanitaris i cosmètics, així com mantenir un registre de les empreses que realitzin aquestes activitats a Catalunya.
g) Avaluar les comunicacions d'activitat i mantenir el registre de les empreses distribuïdores de productes sanitaris ubicades a Catalunya, així com controlar-ne i inspeccionar-ne el funcionament.
h) Avaluar i tramitar les sol·licituds d'autorització de publicitat dirigida al públic de productes sanitaris i supervisar, si escau, la dirigida als professionals sanitaris.
i) Elaborar els certificats de lliure venda de productes cosmètics fabricats i/o posats en el mercat per empreses ubicades a Catalunya.
j) Rebre, analitzar i tramitar les denúncies o reclamacions relacionades amb la fabricació, comercialització, distribució i publicitat dels productes sanitaris i cosmètics, com també, si escau, instruir els expedients sancionadors corresponents.
k) Dur a terme activitats d'informació en les matèries exposades anteriorment.
l) Gestionar el Registre de desfibril·ladors externs.
Servei de Promoció de la Qualitat i la Bioètica
Al Servei de Promoció de la Qualitat i la Bioètica li corresponen les funcions següents:
a) Promoure la millora contínua del sistema sanitari públic i privat de Catalunya.
b) Coordinar les activitats relacionades amb les pràctiques segures als centres i serveis sanitaris de Catalunya.
c) Definir i actualitzar el sistema d'acreditació de la qualitat assistencial als centres i serveis sanitaris.
d) Promoure l'assistència sanitària amb el respecte a la dignitat de les persones i el foment de les bones pràctiques bioètiques.
e) Desenvolupar la política de col·laboració amb els grups d'interès en la cultura de la millora de la qualitat assistencial.
f) Promoure la participació ciutadana en el procés de la gestió de la seva pròpia salut i l'elaboració de les polítiques d'atenció sanitària del Departament de Salut.
El Servei de Promoció de la Qualitat i la Bioètica s'estructura en els òrgans següents:
a) La Secció de Qualitat i Seguretat dels Pacients i Bioètica.
b) La Secció d'Acreditació de Centres i Serveis Sanitaris.
Secció de Qualitat i Seguretat dels Pacients i Bioètica
A la Secció de Qualitat i Seguretat dels Pacients i Bioètica li corresponen les funcions següents:
a) Coordinar el desenvolupament de l'estratègia en seguretat dels pacients.
b) Impulsar l'elaboració del mapa de riscos en seguretat dels pacients del sistema sanitari i mantenir-lo actualitzat.
c) Impulsar l'elaboració de projectes en seguretat dels pacients, supervisar-los i fer-ne el seguiment.
d) Promoure la participació del sector sanitari en la cultura de la seguretat dels pacients.
e) Col·laborar en la realització de l'anàlisi de les dades sobre percepció de la qualitat dels serveis sanitaris públics i privats.
f) Vetllar, com a autoritat sanitària, per l'aplicació als centres sanitaris públics i privats de les recomanacions de millora assistencial, promoció de la qualitat i idoneïtat en la presa de decisions clíniques en els processos assistencials.
g) Promoure la formació continuada dels professionals per tal d'universalitzar les pràctiques excel·lents i la cultura de seguretat clínica.
h) Facilitar els fluxos d'informació entre la Direcció General i altres òrgans del Departament de Salut i entitats adscrites que requereixin dades o les hagin de facilitar.
i) Donar suport als sistemes d'avaluació interna i de rendició de comptes de la Direcció General.
j) Contribuir a l'anàlisi i el posicionament en les controvèrsies bioètiques que es plantegen als diferents nivells assistencials mitjançant les estructures i els òrgans adients de què disposa el Departament.
k) Facilitar la participació ciutadana i dels representants de les associacions de malalts i familiars de Catalunya en les estructures i els òrgans consultius o assessors adients de què disposi el Departament, i en el procés de gestió de la pròpia salut.
l) Dur a terme l'anàlisi dels resultats del procés d'acreditació per a la millora contínua dels requisits tècnics i dels criteris de decisió per acreditar els centres.
m) Definir els criteris per a l'autorització i renovació de l'autorització de funcionament de les entitats avaluadores o òrgans avaluadors del model d'acreditació, ja siguin propis o externs.
Secció d'Acreditació de Centres i Serveis Sanitaris
A la Secció d'Acreditació de Centres i Serveis Sanitaris li corresponen les funcions següents:
a) Promoure la participació del sector sanitari en el sistema d'acreditació de Catalunya.
b) Gestionar la implantació de l'acreditació de centres sanitaris.
c) Establir i actualitzar els criteris tècnics per l'acreditació dels centres sanitaris.
d) Fer el seguiment del calendari d'avaluacions i reavaluacions de l'acreditació de centres sanitaris.
e) Controlar la tramitació d'expedients relatius a l'acreditació de centres sanitaris un cop feta l'avaluació.
f) Mantenir actualitzat el Registre de centres acreditats.
g) Estudiar els resultats de les avaluacions i fer les propostes d'acreditació al Comitè d'Acreditació.
h) Establir els mecanismes de millora contínua del model d'acreditació.
Subdirecció General d'Avaluació i Inspecció Sanitàries i Farmacèutiques
A la Subdirecció General d'Avaluació i Inspecció Sanitàries i Farmacèutiques li corresponen les funcions següents:
a) Controlar i auditar els centres, serveis i establiments sanitaris públics i privats per tal de verificar-ne el compliment dels criteris d'obertura, estructura, funcionament i manteniment.
b) Controlar i auditar els centres, serveis i establiments sanitaris públics i privats per tal de verificar-ne els nivells de qualitat, seguretat i eficiència.
c) Planificar l'avaluació per a l'acreditació de centres sanitaris en coordinació amb la Subdirecció General d'Ordenació i Qualitat Sanitàries i Farmacèutiques.
d) Portar a terme les avaluacions d'acreditacions dels centres sanitaris integrats en el model d'acreditació de Catalunya.
e) Investigar possibles disfuncions econòmiques i funcionals del sistema sanitari en coordinació amb el Servei Català de la Salut.
f) Avaluar, inspeccionar i controlar la xarxa sanitària d'utilització pública de Catalunya i les prestacions del sistema sanitari públic en coordinació amb el Servei Català de la Salut.
g) Avaluar les activitats del Servei Català de la Salut pel que fa al compliment dels objectius que té assignats.
La Subdirecció General d'Avaluació i Inspecció Sanitàries i Farmacèutiques s'estructura en els òrgans següents:
a) El Servei d'Avaluació i Inspecció d'Assistència Sanitària.
b) El Servei d'Inspecció de Farmàcia.
Servei d'Avaluació i Inspecció d'Assistència Sanitària
Al Servei d'Avaluació i Inspecció d'Assistència Sanitària li corresponen les funcions següents:
a) Elaborar i implementar un pla estratègic anual d'auditories dels centres i serveis del sistema sanitari públic en coordinació amb el Servei Català de la Salut.
b) Elaborar i implementar un pla estratègic anual d'auditories dels centres i serveis sanitaris privats.
c) Rebre, analitzar, investigar i canalitzar les denúncies o reclamacions relacionades amb les actuacions irregulars dels centres i serveis sanitaris públics i privats, així com instruir, si escau, els expedients administratius corresponents.
d) Auditar els centres i serveis sanitaris integrats en el model d'acreditació de Catalunya aplicant els criteris d'acreditació per garantir-ne el compliment i l'execució.
e) Aplicar els instruments disponibles per al control de la qualitat assistencial i funcional en l'atenció sanitària, utilitzant criteris d'avaluació i d'inspecció als centres, serveis i establiments.
f) Confeccionar i mantenir l'arxiu de riscos potencials en assistència sanitària en coordinació amb la Subdirecció General d'Ordenació i Qualitat Sanitàries i Farmacèutiques.
g) Detectar, investigar, documentar i emetre informe dels temes objecte de desviació amb transcendència qualitativa i funcional, i el seu tractament disciplinari.
Al Servei d'Inspecció de Farmàcia li corresponen les funcions següents:
a) Elaborar un pla estratègic anual d'auditories dels centres, serveis i establiments farmacèutics assistencials.
b) Planificar, coordinar i supervisar les visites d'inspecció preventives i extraordinàries als centres, serveis i establiments d'assistència farmacèutica i altres establiments sanitaris en l'àmbit d'actuació de la Subdirecció General, i proposar les mesures de millora o de modificació que siguin necessàries.
c) Coordinar les actuacions d'inspecció d'assistència sanitària en el territori.
d) Tramitar i executar en la seva fase final els expedients d'obertura, canvi de titularitat, modificació i tancament relatius a centres, serveis i establiments d'assistència farmacèutica.
e) Rebre, analitzar, investigar i canalitzar les denúncies o reclamacions relacionades amb les actuacions irregulars dels centres, serveis i establiments farmacèutics assistencials, així com instruir, si escau, els expedients administratius corresponents.
f) Assessorar els centres, serveis, professionals sanitaris i usuaris que ho sol·licitin sobre temes administratius de normativa i de bones pràctiques professionals farmacèutiques.
g) Realitzar les actuacions administratives i de control relacionades amb el compliment de la normativa sobre estupefaents i medicaments d'especial control en els centres, serveis i establiments d'assistència farmacèutica.
h) Confeccionar i mantenir els sistemes d'informació de riscos potencials en l'àmbit de les prestacions farmacèutiques.
Organització territorial del Departament
Direcció dels serveis territorials
A l'empara de les previsions contingudes en la disposició addicional setzena de la Llei 15/1990, de 9 de juliol, d'ordenació sanitària de Catalunya, les funcions de representació del Departament de Salut en el territori són exercides per la persona titular de la gerència de la regió sanitària del Servei Català de la Salut de l'àmbit territorial corresponent, d'acord amb la delimitació de les regions sanitàries establerta reglamentàriament.
La Subdirecció General de Recursos Humans i Organització passa a denominar-se Subdirecció General de Recursos Humans i Salut Laboral.
El Servei de Recursos Econòmics passa a denominar-se Servei de Gestió Econòmica.
La Secció de Gestió de Recursos Humans passa a denominar-se Secció de Gestió i Administració del Personal.
La Secció de Pressupostos passa a denominar-se Secció de Seguiment Pressupostari.
La Secció de Contractació i Patrimoni passa a denominar-se Secció de Contractes.
L'Àrea d'Avaluacions Mèdiques passa a denominar-se Subdirecció General d'Avaluacions Mèdiques.
El Servei d'Avaluacions Mèdiques a Lleida passa a denominar-se Servei d'Avaluacions Mèdiques a Lleida i Alt Pirineu i Aran.
El Servei d'Avaluacions Mèdiques a Tarragona i les Terres de l'Ebre passa a denominar-se Servei d'Avaluacions Mèdiques al Camp de Tarragona i Terres de l'Ebre.
De la Direcció General de Planificació i Recerca en Salut
El Servei d'Informació i Estudis passa a denominar-se Servei d'Estudis.
La Secció de Sistemes d'Informació de Salut i Serveis Sanitaris passa a denominar-se Secció d'Informació de Salut i Serveis Sanitaris.
De la Direcció General d'Ordenació i Regulació Sanitàries
La Subdirecció General d'Avaluació i Inspecció d'Assistència Sanitària passa a denominar-se Subdirecció General d'Avaluació i Inspecció Sanitàries i Farmacèutiques.
El Servei d'Autorització i Registre d'Entitats, Centres i Serveis Sanitaris passa a denominar-se Servei d'Ordenació Sanitària.
El Servei d'Inspecció d'Assistència Sanitària passa a denominar-se Servei d'Avaluació i Inspecció d'Assistència Sanitària.
La Secció d'Autoritzacions i Registre passa a denominar-se Secció d'Ordenació de Centres i Serveis Sanitaris.
La Secció d'Acreditació passa a denominar-se Secció d'Acreditació de Centres i Serveis Sanitaris.
De l'estructura central del Departament de Salut
La Secció de Planificació Lingüística.
La Secció de Planificació i Coordinació de Recursos Humans.
El Servei de Seguiment i Avaluació de Programes.
La Secció de Prevenció de Malalties Cròniques.
La Secció de Sistemes Bàsics de Vigilància de Salut Pública.
La Secció de Control Epidemiològic.
La Unitat de Coordinació de la Subdirecció General de Drogodependències.
La Direcció de Protecció de la Salut.
La Direcció de Promoció de la Salut.
La Direcció de Vigilància de la Salut Pública.
La Divisió de Recursos Econòmics i Sistemes d'Informació.
La Divisió d'Assessoria Jurídica.
L'Àrea d'Organització, Recursos i Qualitat.
L'Àrea de Tecnologies d'Informació i Telecomunicació.
La Secció de Gestió Administrativa i Pressupostària.
1.3 De la Direcció General de Planificació i Recerca en Salut
La Secció d'Estudis i Recerques sobre la Salut.
1.4 De la Direcció General d'Ordenació i Regulació Sanitàries
La Subdirecció General de Serveis Sanitaris.
La Subdirecció General de Farmàcia i Productes Sanitaris.
El Servei de Promoció de la Seguretat del i de la Pacient.
El Servei de Qualitat Assistencial i Acreditació.
El Servei de Planificació Farmacèutica.
La Secció d'Entitats d'Afiliació Col·lectiva.
La Secció de Control de la Fabricació i la Distribució de Medicaments.
La Secció de Productes Sanitaris i Cosmètics.
La Secció d'Atenció Farmacèutica i d'Utilització de Medicaments.
De l'estructura territorial del Departament de Salut
Els serveis territorials a Barcelona, Girona, Lleida, Tarragona i les Terres de l'Ebre.
Les seccions d'Inspecció d'Assistència Sanitària dels serveis territorials a Girona, Lleida i Tarragona.
Les direccions dels Serveis Regionals a Barcelona, la Catalunya Central, Girona, Camp de Tarragona, Lleida, Alt Pirineu i Aran i Terres de l'Ebre.
El Servei d'Avaluacions Mèdiques en l'Atenció Primària a Barcelona Ciutat.
El Servei d'Avaluacions Mèdiques en l'Atenció Primària al Barcelonès Nord, Maresme i Costa de Ponent.
El Servei d'Avaluacions Mèdiques en l'Atenció Primària a Barcelona Centre.
El Servei d'Avaluacions Mèdiques en l'Atenció Especialitzada a Barcelona.
Funcions en matèria de salut pública de l'Agència de Salut Pública de Barcelona i del Consell General d'Aran
En l'àmbit territorial de Barcelona ciutat, les funcions establertes de les lletres e) a n), inclusivament, de l'apartat 1 de l'article 36 d'aquest Decret són exercides per l'Agència de Salut Pública de Barcelona, en els termes i les condicions previstos a l'article 102 i següents de la Llei 22/1998, de 30 de desembre, de la Carta Municipal de Barcelona i les disposicions reglamentàries que la desenvolupen, i d'acord amb la disposició addicional primera de la Llei 18/2009, del 22 d'octubre, de salut pública.
En l'àmbit territorial de Era Val d'Aran, les funcions establertes de les lletres e) a n), inclusivament, de l'apartat 1 de l'article 36 d'aquest Decret són exercides pel Consell General d'Aran, en virtut del Decret 354/2001, del 18 de desembre, de transferència de competències de la Generalitat al Conselh Generau dera Val d'Aran en matèria de sanitat, d'acord amb la legislació que regula el règim especial de Era Val d'Aran i la disposició addicional segona de la Llei 18/2009, del 22 d'octubre, de salut pública.
Funcions que diverses normes sanitàries sectorials atribueixen als directors o directores dels serveis territorials del Departament de Salut o altres referències als serveis territorials del Departament de Salut
Les funcions que els decrets 297/1997, de 25 de novembre, pel qual s'aprova el Reglament de policia sanitària mortuòria; 352/2004, de 27 de juliol, pel qual s'estableixen les condicions higienicosanitàries per a la prevenció i el control de la legionel·losi; 149/1997, de 10 de juny, pel qual es regula el Registre oficial d'establiments i serveis plaguicides; 27/1999, de 9 de febrer, de la gestió dels residus sanitaris; 95/2000, de 22 de febrer, pel qual s'estableixen les normes sanitàries aplicables a les piscines d'ús públic, i 209/1999, de 27 de juliol, pel qual s'aprova el Reglament que regula, amb caràcter supletori, els serveis funeraris municipals, atribueixen als directors o directores dels serveis territorials del Departament de Salut o altres referències als serveis territorials del Departament de Salut s'entenen atribuïdes a les subdireccions generals de Coordinació de la Salut Pública previstes a les lletres h) i i) de l'apartat 6 de l'article 36 d'aquest Decret, en l'àmbit territorial d'actuació respectiu.
L'exercici de les potestats sancionadores que el Decret 266/1991, d'11 de desembre, pel qual es regula la capacitat sancionadora que preveu la Llei 20/1985, de 25 de juliol, de prevenció i assistència en matèria de substàncies que poden generar dependència, parcialment modificada per la Llei 10/1991, de 10 de maig, atribueix al director o directora general de Salut Pública i als directors o directores dels serveis territorials del Departament de Salut s'atribueix, respectivament, a la Secretaria de Salut Pública i a les subdireccions generals de Coordinació de la Salut Pública previstes a les lletres h) i i) de l'apartat 6 de l'article 36 d'aquest Decret, en l'àmbit territorial d'actuació respectiu.
L'exercici de les potestats sancionadores que l'article 77 de la Llei 18/2009, del 22 d'octubre, de salut pública, amb rang reglamentari, atribueix al director o directora de l'Agència de Salut Pública de Catalunya i als directors dels serveis regionals de l'esmentada Agència s'atribueix, respectivament, a la Secretaria de Salut Pública i a les subdireccions generals de Coordinació de la Salut Pública previstes a les lletres h) i i) de l'apartat 6 de l'article 36 d'aquest Decret, en l'àmbit territorial d'actuació respectiu.
Sens perjudici d'allò previst a les disposicions addicionals quarta i cinquena, les referències que la normativa vigent faci a òrgans suprimits o modificats per aquest Decret s'han d'entendre fetes als òrgans que assumeixen les funcions afectades.
Designació de funcions de representació
En les fundacions els estatuts de les quals atorguen la condició de patrona nata a la persona titular del Departament de Salut, la representació del conseller o consellera correspon a la persona titular de l'òrgan en qui aquest o aquesta delegui expressament.
Fundació Privada BioRegió de Catalunya
La Fundació Privada BioRegió de Catalunya es relaciona amb l'Administració de la Generalitat de Catalunya mitjançant el Departament de Salut.
Les persones que ocupen els llocs de treball de comandament dels òrgans modificats per aquest Decret, o les àrees funcionals modificades, continuaran exercint les seves funcions respectives mentre no s'adaptin els nomenaments o es proveeixin, si escau, els llocs de treball d'acord amb l'estructura regulada.
Els funcionaris i la resta de personal de l'Administració de la Generalitat que resultin afectats per les modificacions orgàniques d'aquest Decret continuaran percebent la totalitat de les seves retribucions, amb càrrec als crèdits als quals s'imputaven, fins que s'adoptin les disposicions de desplegament, d'acord amb la normativa vigent, i es duguin a terme les adaptacions pressupostàries i de relacions de llocs de treball corresponents.
Es deroguen el Decret 56/2013, de 22 de gener, de reestructuració del Departament de Salut (DOGC núm. 6300, de 24.1.2013); el Decret 366/2011, de 12 de juliol, pel qual s'aproven els Estatuts de l'Agència de Salut Pública de Catalunya (DOGC núm. 5920, de 14.7.2011), llevat dels articles 14, 15, 16, 17, 18, 19, 20, 27, 28, 29, 30, 31, 32 i 33; el Decret 37/2011, de 4 de gener, de reestructuració del Departament de Salut (DOGC núm. 5791, de 7.1.2011), la disposició addicional primera del Decret 67/2010, de 25 de maig, pel qual es regula el sistema de notificació de malalties de declaració obligatòria i brots epidèmics al Departament de Salut (DOGC núm. 5666, de 8.7.2010); el Decret 63/2010, de 18 de maig, de reestructuració parcial del Departament de Salut (DOGC núm. 5634, de 21.5.2010); el Decret 15/2006, de 14 de febrer, de creació de la Secretaria d'Estratègia i Coordinació del Departament de Salut (DOGC núm. 4574, de 16.2.2006); el Decret 219/2005, d'11 d'octubre, de reestructuració del Departament de Salut (DOGC núm. 4489, de 14.10.2005); el Decret 256/2003, de 21 d'octubre, pel qual s'aproven els Estatuts de l'Institut Català d'Avaluacions Mèdiques (DOGC núm. 3999, de 30.10.2013); els articles 1 i 2.1 del Decret 272/2003, de 4 de novembre, pel qual es regulen en l'àmbit del Departament de Sanitat i Seguretat Social els òrgans temporalment competents per imposar sancions i els òrgans competents per adoptar mesures cautelars previstes en la Llei 7/2003, de 25 d'abril, de protecció de la salut (DOGC núm. 4013, de 19.11.2003); el Decret 263/2001, de 25 de setembre, de creació de la Delegació Territorial del Departament de Sanitat i Seguretat Social de les Terres de l'Ebre (DOGC núm. 3491, d'11.10.2001); el capítol 7 del Decret 262/2000, de 31 de juliol, de reestructuració del Departament de Sanitat i Seguretat Social (DOGC núm. 3200, de 8.8.2000); el Decret 364/1996, de 12 de novembre, pel qual es crea el Programa de salut maternoinfantil (DOGC núm. 2283, de 20.11.1996); el Decret 365/1994, de 23 de desembre, de modificació del Decret 68/1987, de 20 de febrer, de reestructuració del Programa per a la prevenció i el control de la SIDA i, en general, de les infeccions provocades pel VIH (DOGC núm. 2011, de 13.2.1995); els articles 1.1 i 1.2 del Decret 266/1991, d'11 de desembre, pel qual es regula la capacitat sancionadora que preveu la Llei 20/1985, de 25 de juliol, de prevenció i assistència en matèria de substàncies que poden generar dependència, parcialment modificada per la Llei 10/1991, de 10 de maig (DOGC núm. 1532, de 20.12.1991); els articles 6 c), d) i e), 9,10 i 11 i la disposició addicional única del Decret 324/1990, de 21 de desembre, d'estructura, organització i règim de funcionament de l'Institut d'Estudis de la Salut (DOGC núm. 1393, de 14.1.1991); el Decret 218/1990, de 4 de setembre, de creació del Programa per a la formació i la recerca en l'àmbit de la salut pública i la institucionalització de la formació de postgrau en aquesta matèria (DOGC núm. 1348, de 28.9.1990); l'article 1.1.1 b) i c) del Decret 296/1989, de 20 de novembre, de regulació del règim sancionador que preveu la Llei 15/1983, de 22 de juliol, de la higiene i el control alimentaris (DOGC núm. 1230, de 13.12.1989); el Decret 78/1989, de 4 d'abril, de creació i estructuració de la Delegació Territorial del Departament de Salut a Barcelona (DOGC núm. 1130, de 12.4.1989); el Decret 237/1985, de 6 d'agost, pel qual es reestructura el Departament de Salut (DOGC núm. 582, de 30.8.1985); l'Ordre SLT/506/2009, de 18 de novembre, per la qual es crea el Programa per al desenvolupament de la Biblioteca de Ciències de la Salut (DOGC núm. 5512, de 24.11.2009); l'Ordre SLT/374/2008, de 24 de juliol, per la qual es crea el Programa per al desenvolupament del diagnòstic per la imatge (DOGC núm. 5187, de 4.8.2008); l'Ordre SLT/465/2008, de 27 d'octubre, pel qual es regula el Programa de Seguretat de la Informació en el Departament de Salut (DOGC núm. 5255, d'11.11.2008); l'Ordre SSS/290/2003, de 20 de juny, per la qual es crea el Programa per al desenvolupament del Llibre blanc de les professions sanitàries (DOGC núm. 3914, de 30.6.2003); l'Ordre SSS/187/2003, de 28 d'abril, de creació de l'Oficina de Cooperació Sanitària Internacional i Salut Migracional (DOGC núm. 3876, de 5.5.2003); l'Ordre de 8 d'octubre de 1997, per la qual es modifica l'estructura del Programa de recerca i monitorització epidemiològica de les malalties cròniques (DOGC núm. 2505, de 28.10.1997); l'Ordre de 28 de juny de 1995, per la qual s'estructura la Direcció del Programa per a la prevenció i assistència en SIDA (DOGC núm. 2080, de 26.7.1995); l'Ordre de 19 de maig de 1994, de creació del Programa de recerca i monitorització epidemiològica de les malalties cròniques (DOGC núm. 1904, de 3.6.1994); l'Ordre de 28 de setembre de 1993, per la qual es crea el Programa d'avaluació de la insalubritat de les activitats classificades (DOGC núm. 1809, de 15.10.1993); l'Ordre de 8 de febrer de 1993, per la qual s'estableix el Programa de prevenció i control de la tuberculosi a Catalunya (DOGC núm. 1712, de 24.2.1993); l'Ordre de 4 de juliol de 1991, de creació del Programa de prevenció i control de malalties de transmissió sexual (DOGC núm. 1467, de 15.7.1991); l'Ordre de 18 de juny de 1991, de creació del Programa de prevenció i control de la malaltia de Hansen (DOGC núm. 1462, de 3.7.1991); l'Ordre de 12 de desembre de 1990, de desplegament del Programa per a la recerca en l'àmbit de les ciències de la salut (DOGC núm. 1382, de 19.12.1990); l'Ordre de 3 d'abril de 1990, de creació del Programa d'alimentació i nutrició (DOGC núm. 1281, de 20.4.1990); l'Ordre de 2 de març de 1989, de creació del Programa per a la recerca en l'àmbit de les ciències de la salut (DOGC núm. 1125, de 31.3.1989); l'Ordre de 15 de març de 1984, per la qual es crea, adscrit al Gabinet Tècnic del Departament de Sanitat i Seguretat Social, el Programa de Millora de les Dades de Mortalitat, i se'n nomena el Director (DOGC núm. 435, de 18.5.1984); l'Ordre de 5 de setembre de 1983, d'aprovació del Programa de glopeigs periòdics de solucions fluorades (DOGC núm. 364, de 16.9.1983), i l'Ordre de 18 de gener de 1983, aprovant el Programa d'Informació sobre el Tabaquisme (DOGC núm. 298, de 28.1.1983).
Modificació del Decret 110/2012, de 2 d'octubre, pel qual es crea el Consell Consultiu de Pacients de Catalunya
Es modifica l'article 1 del Decret 110/2012, de 2 d'octubre, pel qual es crea el Consell Consultiu de Pacients de Catalunya, que queda redactat de la manera següent:
"Es crea el Consell Consultiu de Pacients de Catalunya, adscrit al departament competent en matèria de salut mitjançant la Direcció General d'Ordenació i Regulació Sanitàries, com a òrgan permanent de consulta i participació dels representants dels pacients del sistema català de salut de responsabilitat pública davant el departament competent en matèria de salut."
S'habilita la persona titular del Departament d'Economia i Coneixement per dictar les disposicions que calguin per al desplegament, l'eficàcia i l'execució del que disposa aquest Decret, i a la persona titular del Departament de Salut per modificar o derogar, mitjançant ordre, l'article 5.3 d'aquest Decret.